ΑΤΛΑΝΤΙΚΗ ΕΝΩΣΗ | Ασφάλεια Αυτοκινήτου, Κριτικές & Συνεργάτες - insurancemarket.gr\nΑρχική / ΑΤΛΑΝΤΙΚΗ ΕΝΩΣΗ\nΟικονομική ασφάλεια αυτοκινήτου + οδική βοήθεια\nΜε πάνω από 50 χρόνια παρουσίας στον ασφαλιστικό κόσμο, η Ατλαντική Ένωση είναι μια από τις κορυφαίες εταιρείες για ιδιωτική και επαγγελματική ασφάλιση. Η Ατλαντική Ένωση παρέχει ασφάλεια για κάθε ανάγκη και έχει μεγάλο εύρος σε καλύψεις. Στην ατλαντική ένωση θα βρεις από ασφάλεια αυτοκινήτου μέχρι ποδηλάτου ή και drone!\n9 + 1 Facts για την Ατλαντική Ένωση\nΕίναι ΠΡΩΤΗ σταθερά για 5η συνεχή χρονιά σε φερεγγυότητα (αξιοπιστία) ασφαλιστική εταιρία Γενικών Ασφαλίσεων & Ζωής στην Ελλάδα, βάσει των ευρωπαϊκών προδιαγραφών.\nΔιαθέτει Δείκτη Φερεγγυότητας 280.20% (για το έτος 2021), δηλαδή σχεδόν 3 φορές περισσότερο από το απαιτούμενο (ελάχιστο επίπεδο απαίτησης για κάθε ασφαλιστική εταιρία, ποσοστό 100%).\nΣυμπεριλαμβάνεται στις 50 ταχύτερα ανερχόμενες ελληνικές επιχειρήσεις όλων των κλάδων της Οικονομίας (Fortune)\nΔιαθέτει σύγχρονες μηχανογραφικές εφαρμογές και πρωτοποριακές ασφαλιστικές παροχές, όπως ασφάλιση ποδηλάτων, ηλεκτρικών οχημάτων, περιβαλλοντικής αστικής ευθύνης (Ν.4685/2020), ενώ επίσης είναι η πρώτη ελληνική εταιρία που ασφαλίζει drones!\nΕφαρμόζει γρήγορες και απλές διαδικασίες αποζημιώσεων.\nΈχει διπλασιάσει την έκταση των κεντρικών της γραφείων από τα 2.500 τ.μ. στα 5.000 τ.μ.\nΕξυπηρετεί πάνω από 400.000 πελάτες (ιδιώτες & επιχειρήσεις).\nΗ Ατλαντική ένωση διαθέτει συνεργάτες και σημεία εξυπηρέτησης σε όλη την Ελλάδα.\nΔιαθέτει φιλική, προσωπική και αξιόπιστη προσέγγιση σε πελάτες και συνεργάτες.\nΕίναι εξαιρετικά σύγχρονη αλλά ταυτόχρονα και με μεγάλη ιστορία!\nΔιατηρεί παράδοση συνεχούς κερδοφορίας 30+ ετών, με παράλληλη αύξηση Ιδίων Κεφαλαίων.\nΗ Ατλαντική Ένωση τι κριτικές έχει;\nΌταν ασφαλίζεσαι μέσω του insurancemarket.gr έχεις τη δυνατότητα να καταχωρήσεις αξιολόγηση για την ασφαλιστική σου με βάση την έως τότε εμπειρία σου. Η γνώμη σου είναι σημαντική, αφού βοηθάει τις ασφαλιστικές να βελτιώνουν τις υπηρεσίες τους.\nΗ Ατλαντική Ένωση έχει μέσο όρο ικανοποίησης πελατών 4.3/5 από 1582 κριτικές.\nΟΤΑΝ ΧΡΕΙΑΣΤΗΚΕ ΗΤΑΝ ΔΙΠΛΑ ΜΟΥ ΤΗ ΣΥΝΙΣΤΩ.\nΜια καλύτερη Τιμή Εμείς Που είμαστε παλιοί συνδρομητέςΕυχαριστώ.\nΕχω να προσθεσω οτι το προηγουμενο ασφαλιστηριο/εξαμηνο ηταν 115.50 ευρω και το νεο με την ιδια ασφαλεια (Ατλαντικη) και φυσικα τις ιδιες καλυψεις τιμαται 126.50 ευρω γιατι αυτη η διαφορα προς τα επανω ???? τι εχετε να μας προτεινεται ?? σας ευχαριστω\nΑσφάλεια αυτοκινήτου Ατλαντική Ένωση: Τι επιλογές έχεις;\nΤι περιλαμβάνει η ασφάλεια αυτοκινήτου της Ατλαντικής Ένωσης;\nΔεδομένου ότι η ασφάλεια αυτοκινήτου είναι η πιο περιζήτητη ασφάλεια, η Ατλαντική Ένωση παρέχει ασφάλεια για όλους τους τύπους αυτοκινήτων, ακόμη και των αμιγώς ηλεκτρικών! Το βασικό πακέτο ασφάλειας αυτοκινήτου της Ατλαντικής Ένωσης περιλαμβάνει:\nΆλλα πακέτα μπορεί να περιλαμβάνουν:\nΕπίδομα πυρός-κλοπής (σε περίπτωση που το όχημα καταστραφεί ολοσχερώς από πυρκαγιά ή απωλεσθεί λόγω κλοπής)\nΚαι ακόμα περισσότερα. Ακόμα κι αν δεν βρεις όλες τις καλύψεις που θέλεις στο βασικό πακέτο, έχεις την ευελιξία να προσθέσεις έξτρα παροχές σε χαμηλές τιμές!\nΣτο insurancemarket.gr μπορείς να προσθέσεις στην ασφάλεια της Ατλαντικής Ένωσης:\nΕκτός από ασφάλεια αυτοκινήτου, τι άλλη ασφάλεια μπορώ να βρω;\nΌπως είπαμε, στην Ατλαντική Ένωση θα βρεις μια μεγάλη ποικιλία ασφαλιστικών συμβολαίων είτε είσαι ιδιώτης είτε επαγγελματίας. Συγκεκριμένα, με μια γρήγορη ματιά στο site της εταιρείας θα δεις ότι υπάρχουν προγράμματα για:\nΑσφάλεια αυτοκινήτου/ μοτοσυκλέτας/ ποδηλάτου\nΠοιοι είναι οι συνεργάτες της Ατλαντικής Ένωσης;\nΗ Ατλαντική Ένωση διαθέτει εντυπωσιακές διεθνείς συνεργασίες σε επίπεδο μετόχων και αντασφαλιστών.\nΜεταξύ των μετόχων της περιλαμβάνεται και ο ασφαλιστικός οργανισμός Basler (από το 1973), μέλος του Ομίλου της κορυφαίας ελβετικής τραπεζο-ασφαλιστικής εταιρίας Baloise και ενός από τα 13 ιδρυτικά μέλη της Ένωσης Ασφαλιστικών Εταιριών Ελλάδος το 1907, με παρουσία μεγαλύτερη των 120 ετών στον ελληνικό χώρο.\nΕπίσης, η πιστοληπτική ικανότητα των αντασφαλιστών της βρίσκεται πάντοτε στις υψηλότερες θέσεις με βαθμολογία Α ή ΑΑ.\nΑν κλείσεις συμβόλαιο και οδική βοήθεια με την Ατλαντική Ένωση μέσω του insurancemarket.gr, τότε μπορείς να μας καλέσεις στο 210 324 5000 καθημερινά, 24 ώρες το 24ωρο, για να σε εξυπηρετήσουμε για ό,τι χρειαστείς!\nΕναλλακτικά, μπορείς να επικοινωνήσεις με την Ατλαντική Ένωση στο 210-7454000 ή με email στο support@atlantiki.gr.\nΗ γνώμη μας; Σύγκρινε πριν αγοράσεις! Μπες στο insurancemarket.gr, σύγκρινε την Ατλαντική Ένωση με άλλες ασφαλιστικές και βρες την καλύτερη προσφορά για σένα. Μέσα σε 5’ μπορείς να έχεις το συμβόλαιο στο email σου, χωρίς να σηκωθείς καν από τον καναπέ σου.\nΟ δείκτης φερεγγυότητας μιας ασφαλιστικής πρέπει πάντα να ξεπερνά το 100%. Στην περίπτωση της Ατλαντικής Ένωσης, για το 2021 ο δείκτης ήταν στο 280.20%, δηλαδή σχεδόν 3 φορές περισσότερο από το απαιτούμενο.\nΑτλαντική Ένωση τηλέφωνο επικοινωνίας & τρόποι εξυπηρέτησης\nΑν έχεις κλείσει ασφάλεια αυτοκινήτου / μηχανής Ατλαντική Ένωση μαζί μας, μπορείς να μας βρεις:\nΕναλλακτικά, μπορείς να επικοινωνήσεις με την Ατλαντική Ένωση στο 210-7454000 ή με email στο support@atlantiki.gr .\nΠώς θα πάρεις προσφορές για ασφάλεια Ατλαντική Ένωση;\nΘέλεις ασφάλεια αυτοκινήτου Ατλαντική Ένωση, βασική, πυρός κλοπής ή μικτή;\nΣυγκρίνεις προσφορές ασφάλισης (από την Ατλαντική Ένωση και άλλες εταιρείες)\nΔες εδώ πώς χιλιάδες πελάτες αξιολογούν την εταιρία Ατλαντική Ένωση\nΤην προτεινα στον αδερφό μου και γλυτωσε χρήματα από την ασφάλεια του.\nΈστειλα πολλές φορές μέιλ ότι το εν λόγω αυτοκίνητο το πούλησα κι έπρεπε να διακοπεί η συνεργασία και δεν ανταποκρίθηκε η Ατλαντική Ένωση ποτέ από τις 14.01.2021....έχω αγοράσει καινούργιο αυτοκίνητο και το ασφάλισα σε ασφαλιστικό πράκτορα εδώ στην περιοχή που μένω επειδή δεν άξιζε να συνεργασθώ ξανά μέσω διαδικτύου αφού δεν βρήκα όπως ανέφερα παραπάνω ουδεμία ανταπόκριση κι εξυπηρέτηση μια φορά που το χρειάστηκα....!!!\nΕίμαι πελάτης σας χρόνια. Ποτέ δεν έχω απασχολήσει καθώς οδηγάω από τα 18 μου και μέχρι τα 42 μου χρόνια δεν έχω προκαλέσει κάποιο τρακάρισμα. Ζήτησα λοιπόν στη τελευταία ανανέωση να με καλύψετε για καιρικά φαινόμενα και έπρεπε να στείλετε πραγματογνώμονα κτλ για να βεβαιωθείτε ότι δεν έχει φθορές το αμάξι. Δεν το κατανοώ και δεν μου άρεσε η μη εμπιστοσύνη που δείξατε σε έναν καλό πελάτη όπως είμαι εγώ. Συνεχίζω τη συνεργασία μας αλλά έχοντας χαλαστεί. Καλές γιορτές σας εύχομαι.\nΣτο τελευταίο τρακάρισμα έκανα μεγάλο λάθος και ανέθεσα σε ιδιώτη δικηγόρο την αποζημίωσή μου. Μέχρι σήμερα αποζημιώθηκα μόνο για τις υλικές ζημιές της μοτοσυκλέτας, περιμένω ακόμη την αποζημίωση για τις σωματικές βλάβες. Αν το ανέθετα σ' εσάς σήμερα θα είχα τελειώσει.\nΠρόσφατα είχαμε ατύχημα χωρίς υπαιτιότητα , Το άλλο οδηγός βέβαιαχτηκε ότι έχει υπαιτιότητα με αποτέλεσμα να έχουμε ένα τρακαρισμένο αυτοκίνητο χωρίς να μπορούμε να κάνουμε κάτι γι’ αυτό και να πρέπει να το επισκευάσουμε μόνοι μας , Την ασφάλεια την χρειαζόμαστε δίπλα μας Να είναι παρούσα όχι απλά να τα παίρνει και όταν χρειάζεται να μη μας καλύπτει\nΚαλύφθηκα απόλυτα σε τροχαίο ατύχημα.\nΑκριβή για 50 κυβικά.!!!\nΑργές διαδικασίες κλεισίματος φακέλου. Μεγάλη καθυστέρηση στην επιβεβαίωση της ζημιάς (τρεις μήνες), δύο φορές εμπειρογνώμονας και μια τετράωρη έρευνα για τυχόν απάτη προς την ασφαλιστική, από μέρους μου.\n2 φορές μου ζητήθηκε να κάνω δήλωση ατυχήματος χωρίς να έχω ΚΑΜΙΑ εμπλοκή.ΑΠΑΡΑΔΕΚΤΗ\nΤα παραπάνω στατιστικά αποτελέσματα προέρχονται από συνολικά 1582 αξιολογήσεις που έχουμε λάβει από πελάτες της Ατλαντική Ένωση.


mono eidiseis: Τέλος και ο Στολτίδης από τον Ολυμπιακό\nΤέλος και ο Στολτίδης από τον Ολυμπιακό\nΠαρελθόν αποτελεί από τον Ολυμπιακό ο Ιεροκλής Στολτίδης. Η διοίκηση της «ερυθρόλευκης» ΠΑΕ μετά τον Τάσο Πάντο ενημέρωσε και τον 35χρονο μέσο ότι δεν θα συνεχιστεί η συνεργασία τους...\nΤα τελευταία δύο χρόνια ο Στολτίδης ταλαιπωρήθηκε από τραυματισμούς και η προσφορά του ήταν σαφώς μικρότερη συγκριτικά με τις προηγούμενες σεζόν. Ο Στολτίδης εντάχθηκε στο δυναμικό του Ολυμπιακού το 2003 προερχόμενος από τον Ηρακλή και συνολικά αγωνίστηκε σε 155 παιχνίδια (10 γκολ). Στα επτά χρόνια που έπαιξε στον Ολυμπιακό κέρδισε πέντε φορές το πρωτάθλημα και δύο το Κύπελλο.\nΟ Ολυμπιακός εξέδωσε ανακοίνωση σχετικά με τον Στολτίδη με το εξής περιεχόμενο:\n«Η Διοίκηση της Π.Α.Ε. Ολυμπιακός ενημέρωσε σήμερα τον Ιεροκλή Στολτίδη, ότι δεν θα ανανεωθεί η συνεργασία του. Η Π.Α.Ε. Ολυμπιακός ευχαριστεί τον Ιεροκλή Στολτίδη για την προσφορά του στην ομάδα και του εύχεται κάθε επιτυχία στην συνέχεια της καριέρας του».\nΑνανέωσε ο Νικοπολίδης\nΟ Αντώνης Νικοπολίδης ανανέωσε για ένα ακόμα χρόνο το συμβόλαιό του με τον Ολυμπιακό. Ο 39χρονος τερματοφύλακας μετέβη σήμερα το πρωί στα γραφεία της ΠΑΕ και υπέγραψε την παράταση της συνεργασίας του με τους "ερυθρόλευκους".\nΑναρτήθηκε από mono eidiseis στις 12:58 μ.μ.


Δημόσια παιδεία: Να τελειώσει το τσίρκο | ΔΙΚΤΥΟ ΕΛΛΗΝΩΝ ΣΥΝΤΗΡΗΤΙΚΩΝ\nΛίγα πράγματα απολαμβάνουν στην χώρα μας τέτοιας δημοφιλίας και διακομματικής υποστήριξης, όσο το πρόγραμμα δημόσιας εκπαίδευσης. Το σύνολο της παρεχόμενης παιδείας, από το πολύ πρώιμο στάδιο του νηπιαγωγείου, έως το πανεπιστημιακό επίπεδο, ελέγχεται και παρέχεται αποκλειστικά από το Κράτος. Αν και για τα Πανεπιστήμια ακούγονται κατά καιρούς διαφωνίες, αυτές είναι μάλλον χλιαρές και σίγουρα ελλιπείς ως προς τις εναλλακτικές.\nΜε απλά λόγια, από καμιά γωνιά του πολιτικού χάρτη της χώρας μας, δεν ακούγεται ότι η δημόσια (δηλ. Κρατική), δωρεάν, παιδεία, δεν είναι ούτε δωρεάν, ούτε παιδεία.\nΚατά τον περίφημο αφορισμό του M. Friedman: «Δεν υπάρχει τέτοιο πράγμα, όπως το δωρεάν γεύμα». Η έννοια του δωρεάν είναι το βασικό επιχείρημα υπέρ του κρατικού μονοπωλίου στην παροχή του αγαθού της παιδείας. Αρχικά είναι ειρωνικό να αποκαλούμε «δωρεάν» κάτι το οποίο όλοι πληρώνουμε εξαναγκασιτκά μέσω των φόρων μας. Συνεπώς, η συζήτηση δεν πρέπει να γίνει επί τη βάσει του δωρεάν ή όχι, αλλά του κατά πόσο το κρατικό αυτό μονοπώλιο, είναι σε θέση να προσφέρει το αγαθό αυτό σε μια καλύτερη τιμή, από την τιμή της ελεύθερης αγοράς.\nΟ μόνος τρόπος να επιτευχθεί αυτό, είναι εξαναγκάζοντας τους εκπαιδευτικούς, να παράσχουν τις υπηρεσίες τους με μισθούς χαμηλότερους από αυτούς που θα ζητούσαν στην αγορά. Αν σταματήσουμε την σκέψη μας εδώ, τότε το Κράτος έχει πράγματι καταφέρει να παράσχει το συγκεκριμένο αγαθό σε χαμηλότερη τιμή, έστω και επί τιμή του εξαναγκασμού των εκπαιδευτικών.\nΑλλά αν συνεχίσουμε λίγο ακόμα, θα δούμε ότι η διαφορά αυτή μεταξύ κρατικής και ελεύθερης τιμής, στην πραγματικότητα πληρώνεται στους διάφορους γραφειοκράτες που μεσολάβούν ως μεσίτες μεταξύ του εκάστοτε ενδιαφερόμενου μαθητή και του εκπαιδευτικού. Ο ακόμη ειλικρινέστερος αναγνώστης, θα πρέπει να λάβει υπόψιν και τον ρόλο που διαδραματίζουν στην διαμόρφωση των αποδοχών των εκπαιδευτικών τα διάφορα συνδικάτα (ειδικά των εκπαιδευτικών ή εν γένει των δημοσίων υπαλλήλων), τα οποία διαρκώς πιέζουν για συλλογικές αυξήσεις, που στηρίζονται σε κριτήρια όπως ο χρόνος εργασίας ή απλά «η αξιοπρεπής διαβίωση» ασχέτως με την αύξηση ή μη της παραγωγικότητας του εκάστοτε επκαιδευτικού.\nΕν τέλει, δηλαδή, συναντούμε στο κρατικό μονοπώλειο στην παροχή παιδείας, τα ίδια αρνητικά αποτελέσματα στα κόστη που συναντούμε και σε κάθε άλλο μονοπωλειακά διαθέσιμο αγαθό. Η δεξιά και υπερ της ελευθερίας αντιπρόταση, συνίσταται στην πλήρη απελευθέρωση της παιδείας από τον κρατικό μηχανισμό και την ανάλογη (αυτονόητη) μείωση των φορολογικών βαρών. Έτσι, οι ενδιαφερόμενοι (γονείς και μαθητές) θα μπορούν να αγοράσουν απ’ευθείας τις υπηρεσίες του εκάστοτε δασκάλου, χωρίς τα κόστη της γραφειοκρατικής μεσιτίας, χωρίς τον πολιτικό εξαναγκασμό για αυξημένες αποδοχές εκ μέρους των σωματείων και με ελευθερία των εκπαιδευτικών να ορίσουν οι ίδιοι τις αποδοχές που επιθυμούν. Όπως και σε όλα τα άλλα αγαθά, οι τιμές αυτές δεν θα οριστούν μονομερώς από τον πάροχο, σε δυσπρόσιτα ύψη, αλλά σε μια «μέση» τιμή, όπου και ο ένας θα μπορεί να πουλήσει και ο άλλος να αγοράσει.\nΑλλά υπάρχει και κάτι ακόμα: Η κρατική παιδεία, δεν είναι παιδεία. Η οργάνωση και το περιεχόμενο των διαφόρων βαθμίδων εκπαίδευσης καθορίζεται κεντρικά, από τον εκάστοτε Υπ. Παιδείας. Δηλαδή, από κάποιον πολιτικό καριερίστα, ο οποίος διορίστηκε με βάση την πίστη του στο εκάστοτε κόμμα και τις κομματικές αρχές. Απόδειξη των παραπάνω είναι η τακτική επιβολή αλλαγών στον χώρο της εκπαίδευσης, κάθε φορά που αλλάζει η Κυβέρνηση, με πιο πρόσφατο παράδειγμα τις (μάλλον ριζικές και αχρείαστα περίπλοκες) αλλαγές του νυν Υπουργού Γαβρόγλου. Με απλά λόγια, ο χώρος της παιδείας αποτελεί διαχρονικά το πλέον προνομιακό πεδίο ιδεολογικής (και κομματικής) σύγκρουσης, με όλα τα γνωστά αρνητικά αποτελέσματα.\nΤα παραπάνω καταδεικνύουν, ότι κύριο μέλημα ήταν και είναι η χρήση του μηχανισμού της κρατικής παιδείας, ως μέσου ιδεολογικής κατήχησης και προπαγάνδας. Δεν είναι να απορεί κανείς που το επίπεδο μόρφωσης των νέων, όλο και μειώνεται, παρά τα διαρκώς αυξημένα τυπικά προσόντα τους. Όλοι θυμόμαστε άλλωστε τα γνωστά περί «συνωστισμών», τους χάρτες που αναγράφουν τα Σκόπια ως «Μακεδονία», τις διαγραφές κρίσιμων ιστορικών περιόδων από την διδακτέα ύλη και άλλα πολλλά. Λαμβάνοντας, δε, υπόψιν την προφανή ιδεολογική ηγεμονία της αριστεράς, είναι μάλλον αναμενόμενο το ότι τα σχολεία και τα πανεπιστήμια της χώρας αποτελούν τους κύριους τροφοδότες των αντίστοιχων κομματικών νεολαίων.\nΗ συντηρητική αντιπρόταση θεωρεί ότι μόνοι αρμόδιοι για την επιλογή του περιεχομένου και της κατεύθυνσης της παιδείας του εκάστοτε μαθητή είναι ο ίδιος ο μαθητής (εαν είναι ενήλικος) ή οι γονείς του (εφόσον διατηρούν την επιμέλειά του φυσικά) και όχι κάποιος κομματικός υπάλληλος.\nΕν κατακλείδι, η συντηρητική θέση στο θέμα περιστρέφεται γύρω από την απομάκρυνση του Κράτους από την παιδεία, με απώτερο στόχο, τόσο την μείωση των τιμών, αλλά και την άυξηση της ποιότητας της παρεχόμενης παιδείας, μακριά από τις κρατικές-κομματικές καταχρήσεις, που διαχρονικά μαστίζουν τον χώρο.\nΕΚΠΑΙΔΕΥΣΗ ΚΑΤ' ΟΙΚΟΝ\nΠροηγούμενο άρθροΝικητές & Χαμένοι\nΕπόμενο άρθροΝέα Αριστερά & Ανδρισμός


John Xaros: ΠΑΙΧΤΕΣ ΜΕ @ΡΧ!Δ!@ ΚΑΙ ΟΧΙ @ΡΧ!Δ!@ ΠΑΙΧΤΕΣ WWW.XAROS7.GR\nΠΑΙΧΤΕΣ ΜΕ @ΡΧ!Δ!@ ΚΑΙ ΟΧΙ @ΡΧ!Δ!@ ΠΑΙΧΤΕΣ WWW.XAROS7.GR\nΠΑΙΧΤΕΣ ΜΕ @ΡΧ!Δ!@ ΚΑΙ ΟΧΙ @ΡΧ!Δ!@ ΠΑΙΧΤΕΣ\nΚυριακή, 28 Μάρτιος 2010 21:51\nche_guevaraΟι παίχτες μας έχουν ήθος, δεν παίζουν για τα φράγκα κύριοι. Έχουν θέληση και πάθος για την νίκη και δεν υπολογίζουν σε πριμ που τους τάζουν.\nΚατέβητε ο άμοιρος ο Λαυρεντιάδης να δώσει ένα πλέον κίνητρο στην ομάδα μοιράζοντας 200 χιλιάδες ευρώ αλλά αυτοί τίμιοι ποδοσφαιριστές τον έγραψαν στα μαλακά τους και έπαιξαν για την φανέλα, για τον κόσμο που είχε έρθει στο γήπεδο.\nΑς μην παραμυθιαζόμαστε αυτή η ομάδα δεν έχει τύχει, χρειάζονται αλλαγές σε πολλά επίπεδα και πρώτα από όλα έναν προπονητή με σχέδιο, έναν Βαλβέρδε, συγνώμη έναν προπονητή ήθελα να πω με γνώσεις και όραμα. Να έρθουν παίχτες στην ομάδα που να μην φοβούνται να βγουν από το πούλμαν και θα αφήνουν τα κορμιά τους στο γήπεδο.\nΌλοι μαζί να πιέσουμε προς αυτή την κατεύθυνση, γιατί για τα μπαράζ θα πρέπει ο Θεός να βάλει το χέρι του, αλλά για το καλοκαίρι και την νέα σεζόν το χέρι πρέπει να δοθεί από μας. Το χέρι θα είναι απλωμένο να θα δείχνει το σωστό δρόμο, αλλά αν δεν δούμε πάλι πράξεις, σωστές πράξεις τότε να είστε σίγουροι πως θα σηκωθεί όρθιο και όποιον πάρει ο XAROS\nΑναρτήθηκε από Ο ΧΑΡΟΣ ΤΗΣ 7 στις 12:57 π.μ.


Ένα σύγχρονο γηροκομείο περιμένει να εξυπηρετήσει την τρίτη ηλικία της Ξάνθης | 90 φωτογραφίες από τον σημερινό αγιασμό - Νέα, Ειδήσεις, Εκδηλώσεις στην Ξάνθη\nby Σταύρος Καρυπίδης 12/12/2019 18/12/2019 0\nΟ χώρος της μονάδας συνολικά είναι 50 στρέμματα από αυτά 20 στρέμματα είναι χαρακτηρισμένο δάσος. Η μονάδα μπορεί έχει την δυνατότητα να φιλοξενήσει 50 τρόφιμους ενώ σήμερα φιλοξενούνται 12 τρόφιμοι. Ο χώρος είναι πολυτέλειας, τα δωμάτια είναι ευρύχωρα, ευήλια και ευάερα, άνετα με υπέροχη θέα, το κτήριο πληροί όλες της προδιαγραφές της Ευρωπαϊκής Ένωσης.\nΟ Μητροπολίτης στην συνέχεια ευχαρίστησε γιους Γεωργίου Αβραμίδη για την πραγματοποίηση της μελέτης.\nΠρόσφατα έγιναν προσλήψεις προσωπικού για τις ανάγκες λειτουργίας φιλοξενίας των γερόντων. Διευθυντής της μονάδας είναι ο κύριος Αθανάσιος Αραμπατζής πρώην στρατιωτικός ενώ υπεύθυνος λειτουργίας και οικονομικός διαχειριστής είναι ο κύριος Χάρης Αλτικουλάνης.\nΔείτε φωτογραφίες από τον Αγιασμό :\nΑκολουθεί άρθρο του Αρχιμανδρίτη Σωφρόνιου Γκουτζίνη, Πρωτοσύγκελου Ιεράς Μητροπόλεως Ξάνθης και Περιθεωρίου για την μονάδα φροντίδας ηλικιωμένων


Παραμονή Πρωτοχρονιάς 2018. Κάθε ιστορία ξεκινάει από κάπου…\nthalia matika Γιάννης Δρακόπουλος\nΠαραμονή Πρωτοχρονιάς 2018. Κάθε ιστορία ξεκινάει από κάπου… Κάπως, κάποτε…\nΕίναι ξημερώματα και ενώ όλοι οι υπόλοιποι έχουν φύγει ο Ντάνι έχει ξεμείνει στο πάρτι της Λόρα, στο διαμέρισμά της το οποίο βρίσκεται σε κακό χάλι. Το ίδιο και αυτοί. Να πιουν ένα τελευταίο ποτό; Ο Ντάνι και η Λόρα είναι κάποιοι από μας. Είναι οι ωραίοι γείτονες της διπλανής πόρτας. Είναι νέοι, κεφάτοι, νευρωτικοί και πολύ επίκαιροι. Η Λόρα πιστεύει στα νέα ξεκινήματα. Ο Ντάνι όχι ακριβώς. Εσείς πιστεύετε ακόμη στα νέα ξεκινήματα; Τι γίνεται όταν εκείνη θέλει κι εκείνος μπορεί; Τι γίνεται όταν το βιολογικό της ρολόι χτυπάει επίμονα και εκείνος …τρομάζει;\nΗ συναισθηματική κωμωδία του Ντέϊβίντ Έλντριτζ, αφού σάρωσε στο θεατρικό βρετανικό box-office, αποσπώντας διθυραμβικές κριτικές, έκανε πανελλήνια πρεμιέρα στην Αθήνα, στο θέατρο 104 στις 14 Σεπτεμβρίου του 2018. Η Θάλεια Ματίκα και ο Γιάννης Δρακόπουλος συναντιούνται επί σκηνής σε σκηνοθεσία του Τάσου Ιορδανίδη. Είναι η δεύτερη φορά που ο Τάσος Ιορδανίδης σκηνοθετεί τη Θάλεια Ματίκα. Η πρώτη ήταν η μεγάλη επιτυχία ”Δυο γυναίκες χορεύουν” του Ζουζέπ Μαρία Μπένετ Ζουρνέ, όπου η νεαρή ηθοποιός Ματίκα τιμήθηκε για την ερμηνεία της στα θεατρικά βραβεία Κουν (2015).\nΤο έργο έκανε πρεμιέρα στο Εθνικό θέατρο της Αγγλίας τον Οκτώβριο του 2017. Μετά τα απανωτά sold-out μεταφέρθηκε στο West-End του Λονδίνου,όπου η πορεία του συνέχισε να είναι θριαμβευτική.\nΤο έργο που τιμήθηκε με 5 αστέρια από τις The Daily Telegraph και The Evening Standard\n14 & 15 Ιανουαρίου\nviva.gr, Ταμείο Θεάτρου\nΜουσική επιμέλεια: Κωστής Ξενόπουλος, Τάσος Ιορδανίδης\nΠαραγωγή: Vision Art\n42 φωτογραφίες από τη χιονισμένη Θεσσαλονίκη!\nZero Waste Lab: Ένα πρωτοποριακό κέντρο κυκλικής οικονομίας στην καρδιά της Θεσσαλονίκης!


ΤΗΝ ΤΡΙΤΗ Η ΣΥΝΕΔΡΙΑΣΗ ΤΟΥ ΠΕΡΙΦΕΡΕΙΑΚΟΥ ΣΥΜΒΟΥΛΙΟΥ, ΣΥΖΗΤΗΣΗ ΓΙΑ ΤΗΝ ΠΕΡΙΚΟΠΗ ΤΩΝ ΠΟΡΩΝ ΠΡΟΣ ΤΗΝ ΑΥΤΟΔΙΟΙΚΗΣΗ\nΤο θέμα της περικοπής πόρων προς την Αυτοδιοίκηση θα συζητηθεί στην προσεχή συνεδρίαση του Περιφερειακού Συμβουλίου Δυτικής Ελλάδας που θα συγκληθεί την Τρίτη 28 Αυγούστου, στις 3 το μεσημέρι, στην αίθουσα συνεδριάσεων του πρώην Εργοστασίου «Λαδόπουλου» στην Πάτρα, παρουσία του Περιφερειάρχη Απόστολου Κατσιφάρα. Εισηγητής του θέματος θα είναι ο Αντιπεριφερειάρχης Οικονομικών και Κοινωνικής Αλληλεγγύης Γιώργος Γεωργιόπουλος......\n1. Συνέπειες στη λειτουργία της Περιφέρειας Δυτικής Ελλάδας από τη δραστική περικοπή των κεντρικών αυτοτελών πόρων. (Εισηγητής: Αντιπεριφερειάρχης Κοιν. Αλληλεγγύης και Οικονομικών κ. Γεώργιος Γεωργιόπουλος)\n2. Ενημέρωση σχετικά με την αποπληρωμή των οφειλομένων για τη μεταφορά των μαθητών και την ομαλή έναρξη της νέας σχολικής χρονιάς. (Εισηγητής :Αντιπεριφερειάρχης Κοιν. Αλληλεγγύης και Οικονομικών κ. Γεώργιος Γεωργιόπουλος)\n3. Έγκριση προγραμματικών συμβάσεων μεταξύ Περιφέρειας Δυτικής Ελλάδας, Περιφερειακού Ταμείου Ανάπτυξης Π.Δ.Ε. και Αναγκαστικού Συνδέσμου Διαχείρισης Απορριμμάτων 3ης Διαχειριστικής Ενότητας Ν. Αχαΐας για το έργο «ΧΥΤΑ Δυτικής Αιγιάλειας». (Εισηγητής :Αντιπεριφερειάρχης Περιβάλλοντος και Υποδομών κ. Νικόλαος Υφαντής)\n4. Παραχώρηση εδαφικών εκτάσεων ιδιοκτησίας Περιφέρειας Δυτικής Ελλάδας στο Δήμο Πατρέων λόγω μεταφοράς της αρμοδιότητας ανέγερσης σχολικών κτιρίων. (Εισηγητής: Αντιπεριφερειάρχης Περιφερειακής Ενότητας Αχαΐας κ. Γρηγόρης Αλεξόπουλος )\n5. Έγκριση έναρξης της διαδικασίας πιστοποίησης των Δημοσίων Κ.Τ.Ε.Ο. της Περιφέρειας Δυτικής Ελλάδας. (Εισηγητής: Αντιπεριφερειάρχης Περιφερειακής Ενότητας Αχαΐας κ. Γρηγόρης Αλεξόπουλος )\n6. Έγκριση ανοίγματος επτά τραπεζικών λογαριασμών στην Εθνική Τράπεζα\nτης Ελλάδας. (Εισηγητής :Αντιπεριφερειάρχης Κοιν. Αλληλεγγύης και Οικονομικών κ. Γεώργιος Γεωργιόπουλος)\n7. Ορισμός τόπου της επόμενης Συνεδρίασης του Περιφερειακού Συμβουλίου Δυτικής Ελλάδας, εκτός της έδρας της Περιφέρειας. (εισηγητής: Πρόεδρος Περιφερειακού Συμβουλίου κ.Κων/νος Καρπέτας)\n8. Επικύρωση πρακτικών της 22ης /2011 και 3ης /2012 συνεδρίασης του Περιφερειακού Συμβουλίου Δυτικής Ελλάδας.


Απίστευτη επιστολή Δ. Βίτσα στο Δήμαρχο Μεσολογγίου (ΦΩΤΟ) - Paraskhnio.gr\n29/03/2020 1:59 πμ\nΑπίστευτη επιστολή Δ. Βίτσα στο Δήμαρχο Μεσολογγίου (ΦΩΤΟ)\n24/11/2018 9:24 πμ\n24/11/2018 12:02 μμ\nΗ απάντηση του υπουργού Μεταναστευτικής Πολιτικής Δημήτρη Βίτσα στον Δήμαρχο Μεσολογγίου που τόλμησε να αντιδράσει στην μετεγκατάσταση των μεταναστών σε ξενοδοχείο της πόλης είναι μνημείο εθνικής μνήμης. Ούτε λίγο ούτε πολύ ο Δημήτρης Βίτσας εξισώνει τους αγώνες τους έθνους με τους παράνομα εισερχόμενους μετανάστες και θεωρεί το ίδιο σημαντικό η ιστορική πόλη της Εξόδου να επιβεβαιώσει την Ιστορίας μέσα από την υποδοχή των παρανόμως εισερχομένων αλλοδαπών εξ ανατολής. Το ότι απαιτείται να αποσυμφορηθούν τα ακριτικά νησιά που δέχονται την πίεση της παράνομης μετανάστευσης δεν σημαίνει πως πρέπει να μετατραπούν όλες οι πόλεις της χώρας σε κέντρα φιλοξενίας.\nΘυμίζουμε πως σήμερα το πρωί έγινε ανοικτή σύσκεψη στο Δημαρχείο Μεσολογγίου μετά από πρόσκληση του Δημάρχου Ιεράς Πόλεως Μεσολογγίου Ν. Καραπάνου, με τη συμμετοχή φορέων της Περιφέρειας και της πόλης. Όπως έγινε σαφές δεν υπήρξε καμία απολύτως ενημέρωση από κανένα κυβερνητικό ή άλλο εκπρόσωπο διεθνούς οργανισμού ή φορέα για το γεγονός αυτό.\nΌπως επεσήμανε ο Ν. Καραπάνος μετά την αιφνιδιαστική εξέλιξη μεταφοράς και φιλοξενίας σε ιδιωτικό χώρο 170 περίπου μεταναστών και προσφύγων, προκύπτουν σοβαρότατα ερωτήματα που απαιτούν άμεσα υπεύθυνες απαντήσεις απέναντι στην τοπική κοινωνία. Αυτά αφορούν το σχεδιασμό, το συντονισμό, την αξιοπιστία και τη σοβαρότητα διαχείρισης της κατάστασης. Για αυτό και ο Δήμαρχος ζήτησε συνάντηση με τον Υπουργό Μεταναστευτικής Πολιτικής Δημήτρη Βίτσα, για το ζήτημα που έχει προκύψει μετά την αιφνίδια και χωρίς καμία πρότερη ενημέρωση εγκατάσταση μεταναστών και προσφύγων σε ιδιωτικό χώρο στο λιμάνι Μεσολογγίου, για να λάβει λίγο αργότερα την απίστευτη επιστολή.\nΣτην σχετική του ανάρτηση στο facebook ο Δήμαρχος έγραψε:\n«Ευτυχώς κύριε Υπουργέ απαντήσατε με την επιστολή αυτή ,άμεσα, στην απαίτηση της πόλης για ραντεβού στο Υπουργειο σας και πιστεύω ότι την εβδομάδα που έρχεται να γίνει!!!!\nΣας ευχαριστώ πολύ γιατί τα γραφόμενα σας εκφράζουν την άποψη σας και δημόσια !!!\nΈνα καλό κάνατε, κατάλαβαν όλοι πόσο πολύ ενημερωμένοι και συνεννοημένοι ήμασταν!!!»\nTagsΑλέξης Τσίπρας ΑΝΕΛ Βουλή Γιωργος Πατούλης δήμαρχος Μεσολογγίου Δημήτρης Βίτσας Δημοκρατική συμπαράταξη Ένωση Κεντρώων επιστολή ΚΚΕ Κυριάκος Μητσοτάκης Κώστας Καραμανλής Μέγαρο Μαξίμου Μεταναστευτικό Νέα Δημοκρατία Πάνος Καμμένος Παρασκήνιο ΠΑΣΟΚ Ποτάμι Πρωθυπουργός ΣΥΡΙΖΑ Φώφη Γεννηματά Χρυσή Αυγή\nΔημοσκόπηση: Στις 10,9 μονάδες το προβάδισμα της ΝΔ έναντι του ΣΥΡΙΖΑ (ΦΩΤΟ)\nΚαιρός: Τοπικές νεφώσεις και βροχές – Η αναλυτική πρόγνωση


Η ελληνική «νύχτα των κρυστάλλων» | LoMak's Blog\nΣημείωση Παν. Ήφαιστου: Από την Καθημερινή παραθέτω σημείωμα πρώην αμερικανού διπλωμάτη. Το παραθέτω γιατί κάτι θα ξέρει για διασυνδέσεις με τις νοοτροπίες 17 Νοέμβρη που κάνει στην τελευταία παράγραφο. Κατά τα άλλα, το κείμενό του λέει τα αυτονόητα που πολλοί άλλοι επισημαίνουμε εδώ και μέρες. Γι' αυτό το παραθέτω. Κατά τα άλλα έχω πλήρη επίγνωση των θέσεών του για το Μακεδονικό (επιεικώς ανιστόρητες) και για άλλα ζητήματα της ελληνικής εξωτερικής. Προσθέτω ότι αφού θέλει να λειτουργεί ως δημόσιο πρόσωπο στην Ελλάδα οφείλει να εξηγήσει τους λόγους για τους οποίους παρέμεινε και κατά πόσο διατηρεί επαφές με τις αμερικανικές υπηρεσίες στις οποίες ανήκε. Όλα αυτά τα ερωτήματα και ίσως άλλο δεν αναιρούν τον ορθολογισμό των θέσεων που υιοθετεί για τα γεγονότα του Δεκεμβρίου 2008. Για ένα ακόμη λόγο, μερικές ορθολογιστικές θέσεις τελικά τις διατύπωσε ένας ξένος και όχι από τους πολλούς λαλίστατους και φλυαρούντες των τηλεοπτικών παραθύρων και άλλων κυρίαρχων "μέσων μαζικού αποπροσανατολισμού" .\nΣχετική επισήμανση από τον Νεοκλή Σαρρή για το ρόλο του αμερικανού Brady Kiesling ως καθοδηγητού στο video: ΤΟΜΕΣ 19-06-07 3/3\nΑναρτήθηκε από LoMak στις 9:05 π.μ.\nΕτικέτες Βαρβαρότητες, Kiesling


Χειροποίητα γυάλινα φωτιστικά Niche Modern. - Design Is This\nΑρχική\tΣπίτι & Design\tΧειροποίητα γυάλινα φωτιστικά Niche Modern.\nΧειροποίητα γυάλινα φωτιστικά Niche Modern.\nby Andreas Rekopoulos 18/03/2012\nΗ βασισμένη στην Νέα Υόρκη Niche Modern δημιουργεί καταπληκτικά φωτιστικά, αυστηρά χειροποίητα και φτιαγμένα αποκλειστικά από φυσητό γυαλί.\nΑν ψάχνεται ένα ποιοτικό και διαφορετικό φωτιστικό με μοναδικό χαρακτήρα και άψογο στυλ, τα Niche Modern σίγουρα ταιριάζουν στην περιγραφή. Ο σχεδιασμός γίνεται από τον Jeremy Pyles, σχεδιαστή, αλλά και συνιδρυτή της Niche Modern. Το Design τους απλό, διαχρονικό και εξαιρετικά ανάλαφρο και κομψό.\nΌλα τα σχέδια έχουν απλή μίνιμαλ φόρμα, κύριο στοιχείο αποτελούν οι υπέροχες αποχρώσεις του φυσικού γυαλιού και οι ιδιαίτεροι μακρόστενοι ρετρό λαμπτήρες στην καρδιά του κάθε φωτιστικού. Παρότι διαθέτουν βύσμα τύπου Ε27 και μπορείτε να χρησιμοποιήσετε ότι λαμπτήρα θέλετε, οι καταπληκτικοί συνοδευτικοί λαμπτήρες είναι σίγουρα το φυσικό συμπλήρωμα των δημιουργημάτων της Niche Modern.\nΤα φωτιστικά Niche Modern φτιάχνονται από φυσητό γυαλί και καθότι είναι προϊόν χειρονακτικής υαλοποιίας κάθε φωτιστικό έχει μικρές ανεπαίσθητες διαφορές με τα άλλα. Ένα μικρό μυστικό που συμβάλει στον μοναδικό χαρακτήρα του καθένα από τα λεπτεπίλεπτα αυτά δημιουργήματα.\nΜια εξαιρετική συλλογή από μοναδικά φωτιστικά που θα σταθούν εύκολα σε κάθε χώρο είτε μοντέρνο, είτε κλασσικό. Είναι επίσης ιδιαίτερα εντυπωσιακά όταν τοποθετηθούν πολλά μαζί σε διακοσμητικούς σχηματισμούς. Μια διάταξη που θα βρει ιδανική εφαρμογή σε μεγάλους επαγγελματικούς χώρους, όπως ξενοδοχεία, εστιατόρια, κτλ.


Μητσοτάκης: Κινητικότητα και όχι απολύσεις εκπαιδευτικών - Newpost.gr\nΒγήκε στο δρόμο όπως τη γέννησε η μητέρα της και προκάλεσε... πανικό! του Newsroom Δημοσίευση 2 Ιουλίου 2013, 17:08 / Ανανεώθηκε 2 Ιουλίου 2013, 17:10 Μητσοτάκης: Κινητικότητα και όχι απολύσεις εκπαιδευτικών\nΔεν θέλουμε απολύσεις εκπαιδευτικών αλλά κινητικότητα, τόνισε απευθυνόμενος στην πενταμελή αντιπροσωπεία της ΟΛΜΕ ο υπουργός Διοικητικής Μεταρρύθμισης Κυριάκος Μητσοτάκης κατά τη συνάντηση τους το μεσημέρι. Η συνάντηση έγινε μετά από πορεία διαμαρτυρίας των εκπαιδευτικών κατά των απολύσεων, της διαθεσιμότητας και των υποχρεωτικών μετακινήσεων, στο πλαίσιο του συνεδρίου της ΟΛΜΕ.\nΣε ό,τι αφορά το μεταβατικό διάστημα από τη μία θέση εργασίας στην άλλη, ο κ. Μητσοτάκης δήλωσε ότι θα καταβληθεί κάθε δυνατή προσπάθεια από την πλευρά του υπουργείου, ώστε να είναι το μικρότερο δυνατό.\nΟι εκπαιδευτικοί ζήτησαν να καταργηθεί η ρύθμιση του νέου Πειθαρχικού Δικαίου, σύμφωνα με την οποία για οποιοδήποτε παράπτωμα και χωρίς να έχει αποδειχθεί η ενοχή, ο/η εκπαιδευτικός τίθεται σε αργία. Για το θέμα αυτό, ο κ. Μητσοτάκης ζήτησε από την ΟΛΜΕ να υποβάλλει ενημερωτικό σημείωμα, στο οποίο θα περιλαμβάνονται και παραδείγματα ακραίων περιπτώσεων εκπαιδευτικών που τέθηκαν σε αργία, προκειμένου να προχωρήσει σε αλλαγές στο Πειθαρχικό.\nΜετά τη συνάντηση ο γγ της ΟΛΜΕ, Θέμης Κοτσυφάκης, μετέφερε στους εκπαιδευτικούς τη δέσμευση του κ. Μητσοτάκη ότι δεν θα γίνουν απολύσεις, αλλά εκτίμησε ότι με την κινητικότητα, ουσιαστικά, το υπουργείο προσπαθεί να καλύψει τη διαθεσιμότητα και τις απολύσεις. Επίσης, μετέφερε τη διαβεβαίωση του υπουργού ότι οι μετακινήσεις θα γίνουν, είτε εθελοντικά, είτε υποχρεωτικά, και θα αφορούν και άλλα υπουργεία.


Ανάπτυξη. Ένα παράδειγμα. | Διασταυρούμενα πυρά\nΑνάπτυξη. Ένα παράδειγμα.\nΣχολιάστε Posted by Αλεξόπουλος Διονύσης στο 03/05/2014\nΣκαραμαγκάς. Κόλπος Ελευσίνας.\nΤη δεκαετία του ’60 παραλίες και χιλιάδες λουόμενοι.\nΤη δεκαετία του ’70 ναυπηγεία και διυλιστήρια. Η καταστροφή του φυσικού περιβάλλοντος. Φωτογραφίες εδώ.\nΑυτό είναι, ανάπτυξη.\nΣήμερα αξιοποιούν και πάλι. Αναπτύσσουν. Μάλλον δεν είναι οι ίδιοι άνθρωποι. Είναι τα παιδιά τους. Πιστεύουν στα ίδια. Υπεράνω όλων το χρήμα. Ό,τι δεν βγάζει χρήμα είναι άχρηστο.\nΥ.Γ. Κι όσο γι’ αυτούς που θα ρωτήσουν «μα δεν χρειαζόμασταν ναυπηγεία;» η απάντηση είναι απλή. Δεν τα χρειαζόμαστα σε έναν περίκλειστο κόλπο ανεπανάληπτου κάλους. Ας το έκαναν στη Σύρο. Στην ανοιχτή θάλασσα.\nΣτην Αττική όμως ήταν το εύκολο χρήμα. Αυτό και μόνο του ένοιαζε και τους νοιάζει.\n← Η ΛΑΪΚΗ ΑΓΩΝΙΑ, Η ΑΡΙΣΤΕΡΗ ΕΛΠΙΔΑ ΚΑΙ Η ΑΝΑΓΚΗ ΓΙΑ ΠΟΛΙΤΙΚΗ ΑΝΑΤΡΟΠΗ ΚΑΙ ΚΟΙΝΩΝΙΚΗ ΝΙΚΗ.\tΗ σοφία της κάλπης →


Απολογισμός του έργου της Αμερικανικής Σχολής Αρχαιολογίας για το 2011 - Αρχαιολογία Online\nΑπό τον διευθυντή της Τζακ Ντέιβις\nΟ διευθυντής της Αμερικανικής Σχολής Αρχαιολογίας Τζακ Ντέιβις, στη διάρκεια της ομιλίας του στην κατάμεστη αίθουσα του πρώτου ορόφου της σχολής, ανέφερε μια προς μια τις εκσκαφές που έγιναν από Αμερικανούς και Έλληνες επιστήμονες από την Κρήτη μέχρι τη Σαμοθράκη.\nΟ λόφος του Ισμηνίου παρά τη μεγάλη αρχαιολογική του σημασία είχε ανασκαφεί ελάχιστα έως τον περασμένο Ιούνιο που ξεκινήσε η έρευνα με επικεφαλής τους καθηγητές Στέφανι Λάρσον και Κέβιν Ντέιλι του Πανεπιστημίου Μπάκνελ των Ηνωμένων Πολιτειών και τον δρα Βασίλη Αραβαντινό, προϊστάμενο της Θ’ Εφορείας Αρχαιοτήτων και διευθυντή του Αρχαιολογικού Μουσείου Θηβών.\n«Το έργο της Αμερικανικής Σχολής Αρχαιολογίας συνεχίζεται και εξελίσσεται συνεχώς χάρη στην ουσιαστική βοήθεια του υπουργείου Πολιτισμού και Τουρισμού», ανέφερε ο Τζακ Ντέιβις και, μεταξύ άλλων, ευχαρίστησε τη γενική γραμματέα του ΥΠΠΟΤ Λίνα Μενδώνη.\nΣτις ανασκαφές της προηγούμενης χρονιάς ήταν και εκείνη του Πύργου της Αγίας Μαρίνας, χαρακτηριστικό παράδειγμα μεμονωμένου οχυρωματικού πύργου των ελληνιστικών χρόνων, ένα από τα υψηλότερα σωζόμενα αρχαία κτίρια. Ο Πύργος στην ενδοχώρα της Κέας, μεταξύ των αρχαίων πόλεων Κορησίας και Ποιήεσσας, λειτούργησε ως οχυρωματικό έργο αμυντικού χαρακτήρα για την προστασία τής γύρω αγροτικής περιοχής.\nΠερί το 1600, όταν ιδρύθηκε η Μονή της Αγίας Μαρίνας, ο πύργος εντάχθηκε στον περίβολό της ομοίως για αμυντικούς λόγους. Το 1858 κατέρρευσε από σεισμό και μέρος του υλικού του χρησιμοποιήθηκε για την επισκευή γειτονικών κτισμάτων.\nΜια από τις «στάσεις» των επιστημόνων της Αμερικανικής Σχολής Αρχαιολογίας ήταν και η ανασκαφή στο Λύκαιο Όρος, στην Αρκαδία. Οι Αρκάδες ισχυρίζονταν ότι αυτή είναι η Κρήτη, όπου ανατράφηκε ο Δίας, και όχι η νήσος Κρήτη. Στην ψηλότερη κορυφή του Όρους υπήρχε το τέμενος του Λύκαιου Δία, στο οποίο δεν επιτρεπόταν να μπει κανείς. Ήταν, δηλαδή, άβατος χώρος. Εκεί, σύμφωνα με τον Παυσανία, συνέβαιναν θαυμαστά πράγματα. Αν κάποιος παρέβαινε τον κανονισμό, τότε δεν ζούσε περισσότερο από μια χρονιά, ενώ οποιαδήποτε ύπαρξη, ανθρώπινη ή ζωική, έμπαινε μέσα στο τέμενος, το σώμα της δεν μπορούσε να ρίξει σκιά.\nΑνάμεσα στις ανασκαφές ήταν και ο αρχαιολογικός χώρος των Γουρνιών. Τα Γουρνιά δίνουν την εικόνα της καθημερινής ζωής των Μινωιτών που ασχολούνταν με τη γεωργία, την κτηνοτροφία, την αλιεία, την αγγειοπλαστική και την υφαντουργία, αφού αποκαλύφθηκαν διάφορα εργαλεία (σμίλες, αγκίστρια, σφυριά κ.λπ.) που το επιβεβαιώνουν. Οι ανασκαφές έφεραν στο φως και άλλα, πολυτελή, αγγεία (όπως ρυτά και τελετουργικά σκεύη).\nΤο ανάκτορο —έδρα τοπικού άρχοντα— βρίσκεται στην κορυφή του λόφου, δυτικά ορθογώνιας αυλής από την οποία έχουν είσοδο αρκετές ιδιωτικές κατοικίες. Αποτελούσε το κέντρο, ίσως και την αγορά, του οικισμού. Σειρά βαθμίδων σε σχήμα Γ ακουμπά στη νότια πλευρά του ανακτόρου, που βλέπει στην αυλή. Σ’ αυτές φαίνεται ότι κάθονταν οι θεατές και παρακολουθούσαν δρώμενα που είχαν θρησκευτικό χαρακτήρα. Πρόκειται δηλαδή για έναν υποτυπώδη «θεατρικό χώρο». Πίσω από την κλίμακα υπάρχει μικρό δωμάτιο, του οποίου το πάτωμα καλύπτεται από έναν λίθο με οπές, που ερμηνεύθηκε ως πλατφόρμα για τη θυσία ταύρου. Δίπλα βρίσκεται ένας «κέρνος» (μικρός λίθος με εσοχές) για προσφορές στις θεότητες. Η δυτική πλευρά του ανακτόρου που έβλεπε σε μικρή πλακόστρωτη δυτική αυλή, είχε μνημειώδη όψη με διακοσμητικές εσοχές και εξοχές, θύρα στο κέντρο και παράθυρα που δεν σώζονται πια.\nΣτη λίστα των σπουδαίων ανασκαφών της Αμερικανικής Σχολής Αρχαιολογίας ήταν ο Ναός του Δία στη Νεμέα, το Σπήλαιο Φράγχθι, την Αρχαία Λέρνα και ανασκαφικές εργασίες σε πολλές άλλες αρχαιολογικές περιοχές.\n1. kathimerini.gr με πληροφορίες από AΜΠΕ, http://www.kathimerini.gr/4dcgi/_w_articles_kathremote_1_10/03/2012_432222 (10/03/2012)\n«Λογείον – Περιοδικό για το Αρχαίο Θέατρο»


ΚΟΠΗ ΠΙΤΑΣ ΣΤΟ ΠΟΛΥΤΕΧΝΟ - Paidis.com\nΚΟΠΗ ΠΙΤΑΣ ΣΤΟ ΠΟΛΥΤΕΧΝΟ\n26/02/2017 Paidis.com ΚΟΙΝΩΝΙΑ 0\nΜέσα σε αποκριάτικο κλίμα, την πίτα τους για το 2017 έκοψαν οι μαθητές, Υποψήφιοι Αρχιτεκτονικών Σχολών και Σχολών Καλών Τεχνών του Εργαστηρίου Ελευθέρων Σπουδών «ΠΟΛΥΤΕΧΝΟ», το περασμένο Σάββατο, στις εγκαταστάσεις του εργαστηρίου.\nΚόβοντας την πίτα, η διευθύντρια Ευτυχία Κουσιωρή ευχήθηκε σε όλους επιτυχία στις εξετάσεις και τους κάλεσε του χρόνου να παραβρίσκονται στην κοπή πίτας σαν φοιτητές. Ιδιαίτερα ευχήθηκε καλές σπουδές στους επιτυχόντες των πρόσφατων Κατατακτηρίων Αρχιτεκτονικών Σχολών: Αντώνη Γκαραλιάκο (Αρχιτεκτονική Πανεπιστημίου Κρήτης) και Ηρώ Παραφόρου και Εύα Φράντζιου (Αρχιτεκτονική Πανεπιστημίου Θεσσαλίας). Από τους καθηγητές του εργαστηρίου, παρόντες ήταν η αρχιτέκτων Κλειώ Λεβέντη και ο εικαστικός Ηλίας Δόβρης. Το φλουρί αντιστοιχούσε σε αρχιτεκτονικό βιβλίο, προσφορά των Εκδόσεων Πετρωτός.\nΤο ΠΟΛΥΤΕΧΝΟ βρίσκεται στον 6ο όροφο της Μανωλάκη 13-15 και λειτουργεί στη Λάρισα από το 1993 με τμήματα Διακόσμησης και InteriorDesign, υποψηφίων Αρχιτεκτονικών Σχολών και Σχολών Καλών Τεχνών, Κατατακτηρίων Πολυτεχνικών Σχολών και Ζωγραφικής και Σχεδίου Ενηλίκων και Παιδιών.\n35ΧΡΟΝΟΣ ΓΕΡΜΑΝΟΣ ΜΕ ΨΥΧΟΛΟΓΙΚΑ ΠΡΟΒΛΗΜΑΤΑ Ο ¨ΚΑΜΙΚΑΖΙ¨


Πληρωμένη απάντηση στους προκλητικούς γαλακτοβιομήχανους :: Επικαιρότητα :: Κόντρα\nΜε ακόμα πιο ιταμό τρόπο επιτίθεται στους εκπροσώπους των εργαζόμενων στο ΔΣ του Οργανισμού, γράφοντας ότι «ξύπνησαν από τον λήθαργό τους και ορισμένοι θλιβεροί εκπρόσωποι των εργαζομένων του ΕΛΓΟ ΔΗΜΗΤΡΑ για να εκφέρουν και αυτοί άποψη για κάτι που στην κυριολεξία έχουν πλήρη μεσάνυχτα!» (διαβάστε εδώ την ανακοίνωση του ΣΕΒΓΑΠ).\nΟι εκπρόσωποι των εργαζόμενων έδωσαν «τσουχτερή» απάντηση στους γαλακτοβιομήχανους, την οποία παραθέτουμε παρακάτω. Επειδή, όμως, πρόκειται για ένα θέμα που το ξέρουμε καλά, γιατί εμείς το έχουμε βγάλει στη δημοσιότητα, πρέπει να πούμε ότι οι γαλακτοβιομήχανοι δε δίνουν δεκάρα τσακιστή για το ζήτημα «ελληνικό γιαούρτι ΠΓΕ». Απλά, πουλάνε εκδούλευση στον Αραχωβίτη, ο οποίος προσπαθεί να εξαπατήσει τους φτωχούς κτηνοτρόφους. Αυτές οι εκδουλεύσεις, όπως ξέρουμε, δεν είναι «μονόπλευρες».\nΠαράγοντες του ΣΕΒΓΑΠ έλεγαν (και σ’ αυτό δε θέλουμε διαψεύσεις), ότι ο φάκελος «ελληνικό γιαούρτι ΠΓΕ» δεν έχει καμιά τύχη στην ΕΕ. Οι γαλακτοβιομήχανοι, λοιπόν, δεν έχουν κανένα πρόβλημα να προσφέρουν εκδούλευση στον Αραχωβίτη, επιτιθέμενοι στο ΔΣ του ΕΛΓΟ ΔΗΜΗΤΡΑ, το οποίο κατά πλειοψηφία (πλην διευθύνοντος συμβούλου και προέδρου) απέρριψε την εισήγηση του διευθύνοντος συμβούλου να χρηματοδοτήσει ο οργανισμός το φάκελο για το «ελληνικό γιαούρτι ΠΓΕ», υποβάλλοντας τον Αραχωβίτη σε μια δεινή πολιτική ήττα, στην αρχή της υπουργικής του καριέρας και σ’ ένα θέμα στο οποίο είχε χτίσει μεγάλο μέρος της αποπροσανατολιστικής του προπαγάνδας.\nΑλλωστε, το πόρισμα-καρικατούρα της ομάδας εργασίας για το γιαούρτι, που εκδόθηκε κατ’ απαίτηση και εντολή Αραχωβίτη, δε θα εγκρινόταν (και ο Αραχωβίτης θα υφίσταταο μια δεινότατη ήττα), αν δεν έβαζε πλάτη ο ΣΕΒΓΑΠ. Το υπέγραψαν μόνο εννιά από τα δεκαέξι μέλη της ομάδας εργασίας (εμφανίζονται να υπογράφουν δέκα, όμως ο δέκατος δεν πήρε ποτέ μέρος στις συνεδριάσεις, όπως αναφέρεται στο ίδιο το πρακτικό της ομάδας εργασίας). Οι τρεις στους εννιά είναι εκπρόσωποι του ΣΕΒΓΑΠ. Χωρίς αυτούς, το πόρισμα-καρικατούρα, που υπογράφηκε διά περιφοράς, δε θα είχε πλειοψηφία (θα είχε έξι στους δεκαέξι). Για την ιστορία, αναφέρουμε ότι το υπέγραψαν τέσσερις υπηρεσιακοί παράγοντες, τρεις εκπρόσωποι του ΣΕΒΓΑΠ, ένας εκπρόσωπος των ζαχαροπλαστών και ένας εκπρόσωπος του Συνδέσμου Ελληνικής Κτηνοτροφίας.\nΕκείνο που ενδιαφέρει τους γαλακτοβιομήχανους είναι να μείνει αλώβητη η Κοινή Υπουργική Απόφαση του 2016. Μια ΚΥΑ δικής τους έμπνευσης, με την οποία επιτρέπεται η παρασκευή «ελληνικού γιαουρτιού» με εισαγόμενο γάλα, ακόμα και συμπυκνωμένο (εβαπορέ). Ούτε ο Αποστόλου έθιξε αυτή την ΚΥΑ, ούτε ο Αραχωβίτης προτίθεται να τη θίξει (κατά δήλωσή του), γι’ αυτό και οι γαλακτοβιομήχανοι δεν έχουν κανένα πρόβλημα να «στηρίξουν» την κατάθεση φακέλου στην ΕΕ για να γίνει το ελληνικό γιαούρτι ΠΓΕ (προϊόν γωγραφικής ένδειξης).\nΕκείνο που, επίσης, ενδιαφέρει τους γαλακτοβιομήχανους –και τους το εξασφαλίζουν οι κυβερνήσεις- είναι να εισάγουν γάλα, νωπό και συμπυκνωμένο (το τελευταίο το αραιώνουν σε αναλογία 1:4 με νερό), να χρησιμοποιούν κοινές δεξαμενές, στις οποίες αναμιγνύουν το εισαγόμενο με το νωπό ελληνικό γάλα, και με το μείγμα να παρασκευάζουν όλων των ειδών τα γαλακτοκομικά προϊόντα. Και μετά, να «κοτσάρουν» το ελληνικό σήμα στα προϊόντα τους και να βαφτίζουν ΠΟΠ, προϊόντα όπως η φέτα, που τα φτιάχνουν με το μείγμα εισαγόμενου και ελληνικού γάλακτος!\nΣτην πραγματικότητα, ο ΣΕΒΓΑΠ δεν τα έχει με το ΔΣ του ΕΛΓΟ ΔΗΜΗΤΡΑ, την πλειοψηφία του οποίου μπορεί να την καθορίσει ο εκάστοτε υπουργός (με την ανακοίνωσή του, μάλιστα, πιέζει τον Αραχωβίτη να πάψει να καθυστερεί και ν’ αλλάξει πάραυτα τη σύνθεση του ΔΣ του ΕΛΓΟ). Τα έχει με το σωματείο των εργαζόμενων, που έδωσε και δίνει μάχη για να υπερασπιστεί τα συμφέροντα των φτωχών κτηνοτρόφων και το μέλλον της ελληνικής κτηνοτροφίας. Αλλωστε, αφορμή για την έκδοση της ανακοίνωσης του ΣΕΒΓΑΠ δεν ήταν η απόρριψη από το ΔΣ του ΕΛΓΟ ΔΗΜΗΤΡΑ της πρότασης Αραχωβίτη για τη χρηματοδότηση του φακέλου «ελληνικό γιαούρτι ΠΓΕ», αλλά ένα εκτενές άρθρο του αναπληρωτή εκπροσώπου των εργαζόμενων Παναγιώτη Παπαβασιλείου, με αναλυτική περιγραφή του προσκήνιου και του παρασκήνιου στο ΔΣ του ΕΛΓΟ ΔΗΜΗΤΡΑ, το οποίο κατέληγε σε προτάσεις όπως κατάργηση της ΚΥΑ του 2016 και απαγόρευση της χρήσης εβαπορέ γάλακτος στην παρασκευή γαλακτοκομικών προϊόντων, αποκλεισμό από το Ελληνικό Σήμα των γαλακτοβιομηχανιών που χρησιμοποιούν εισαγόμενο γάλα, να γίνονται ουσιαστικοί έλεγχοι κτλ. (διαβάστε εδώ ολόκληρο το άρθρο). Η παρέμβαση των εργαζόμενων είναι που «έτσουξε» τον ΣΕΒΓΑΠ. Βλέπετε, αυτούς δεν μπορεί ο υπουργός να τους αλλάξει με άλλους πειθήνιους και yesmen.\nΠαραθέτουμε ολόκληρη την ανακοίνωση-απάντηση στον ΣΕΒΓΑΠ των εκπροσώπων των εργαζόμενων στο ΔΣ του ΕΛΓΟ ΔΗΜΗΤΡΑ (http://syllegovima.blogspot.com/2018/12/blog-post.html).\nΕκεί που μας χρωστάγανε μας παίρνουν και το βόδι...\nΞεπέρασε κάθε όριο προκλητικότητας η ανακοίνωση του ΣΕΒΓΑΠ, που θυμίζει εποχές αλήστου μνήμης και διατάζει τον Υπουργό Α.Α.Τ. να τιμωρήσει παραδειγματικά «όσους δεν συμμορφώνονται με τας υποδείξεις». Καταλαβαίνουμε τον εκνευρισμό τους. Δεν είναι συνηθισμένοι να τους λένε όχι. Με την ανακοίνωσή τους αποκαλύπτουν το πραγματικό τους πρόσωπο. Για τους καπιταλιστές που εκπροσωπούν, οι υπουργοί και οι διοικήσεις των Οργανισμών υπάρχουν για να ικανοποιούν τα αιτήματα και τις επιθυμίες τους και όχι για να διασφαλίζουν το δημόσιο συμφέρον και τη νομιμότητα.\nΚαι επειδή θεωρείτε ότι εκφέρουμε «άποψη για κάτι που στην κυριολεξία έχουμε μαύρα μεσάνυχτα», ιδού η Ρόδος, ιδού και το πήδημα: σας προκαλούμε σε δημόσια αντιπαράθεση (αφού εμφανίζεστε ως παντογνώστες, δε θα έχετε πρόβλημα να… συντρίψετε με τα επιχειρήματά σας εμάς τους… άσχετους) σε κάθε σημείο της χώρας, παρουσία των φτωχών κτηνοτρόφων που βρίσκονται σε απόγνωση από τις πολιτικές που εξυπηρετούν τα συμφέροντά σας. Εμείς δεν φοβόμαστε να τους κοιτάξουμε στα μάτια και να σταθούμε δίπλα τους. Εσείς;\nΠαναγιώτης Κάτσαρης, Τακτικό μέλος ΔΣ του ΕΛΓΟ ΔΗΜΗΤΡΑ,\nΠαναγιώτης Παπαβασιλείου, Αναπληρωματικό μέλος ΔΣ του ΕΛΓΟ ΔΗΜΗΤΡΑ\nΥΓ. Παρά την προκλητικότητά τους, οι εκπρόσωποι του ΣΕΒΓΑΠ αποδεικνύονται εξαιρετικά απρόσεκτοι. Αναφέρουν ότι «πέρασαν 7 ολόκληροι μήνες» από τότε που η ομάδα εργασίας κατέληξε στο πόρισμά της και υπέβαλε αίτημα χρηματοδότησης από τον ΕΛΓΟ ΔΗΜΗΤΡΑ. Επιβεβαιώνουν έτσι, ότι η ομάδα εργασίας κατέληξε σε πόρισμα στις 28 Μάρτη και ότι αυτό που σκαρώθηκε ως πόρισμα, μήνες αργότερα και χωρίς να συνεδριάσει η ομάδα εργασίας, και υπογράφηκε από τα μισά μόνο μέλη της, ήταν κατ’ εντολή του νέου υπουργού Στ. Αραχωβίτη. Ο ΣΕΒΓΑΠ δεν αναφέρεται τυχαία στο παλιό πόρισμα. Είναι αυτό που αναφέρει ότι θα υποβληθεί αίτημα για να γίνει το «ελληνικό γιαούρτι» ΠΓΕ, με γάλα που θα προέρχεται «και από χώρες εκτός Ελλάδας». Και γιατί ο ΣΕΒΓΑΠ δέχτηκε να προσυπογράψει και το δεύτερο πόρισμα, που αναφέρεται σε «ελληνικό γιαούρτι» που θα παρασκευάζεται «αποκλειστικά από ελληνική πρώτη ύλη (γάλα)»; Μήπως επειδή έτσι κι αλλιώς, θεωρεί την υπόθεση «ελληνικό γιαούρτι ΠΓΕ» χαμένη από χέρι;


ΗΜΕΡΗΣΙΑ ΠΙΕΡΙΑΣ: Σκύρος: Τόπος διαρκούς επιστροφής\nΤο ελκυστικό πρόσωπο της Σκύρου (πηγή: Δήμος Σκύρου)\nΣυνομιλώντας με την αιωνιότητα\n«Γνώρισα τη Σκύρο πριν γεννηθώ. Ήταν τότε που ήρθε ο πατέρας μου, με τη μητέρα μου Ευτέρπη έγκυο σε μένα και πήγαν στα Μαγαζιά, την περίφημη παραλία του νησιού κάνοντας βόλτες στο ακροθαλάσσι. Εκείνος της διηγούνταν ιστορίες απ’ τη Σκύρο, συμβάντα και περιστατικά, πρόσωπα και σόγια, που με τα χρόνια γνώρισα κι εγώ, και πέρασαν στη συνείδησή μου. Είναι σε κείνη την ίδια παραλία που έγκυος στο γιο μου έλεγα τις ίδιες ιστορίες στον άντρα μου, όταν ήρθαμε στο πρώτο μας ταξίδι στο νησί και περπατούσαμε στην άμμο μιλώντας με φόντο τη Χώρα που σκούραινε κάτω απ’ τον φθινοπωριάτικο ουρανό.\nΗ πρώτη μου οπτική επαφή με τη Σκύρο έγινε όταν οκτώ χρονών επισκέφθηκα το νησί με αφορμή το οικογενειακό πανηγύρι του Αϊ-Λια του Ψηλέ, στο βουναλάκι απέναντι απ’ το ιστορικό Αχίλλι, απ’ όπου ο Αχιλλέας απέπλευσε μετά τη διαμονή του στο παλάτι του Λυκομήδη, με τη συνοδεία του Οδυσσέα, προκειμένου να ενσωματωθεί στο εκστρατευτικό σώμα για την Τροία. Εκεί, απέναντι απ’ το Αχίλλι, ψηλά στον Αϊ-Λια, πρωτάκουσα τα υπέροχα σκυριανά τραγούδια, έζησα το ολονύχτιο γλέντι των ντόπιων, φίλων και συγγενών, καθώς κάθονταν αποβραδίς έξω από το περίκλειστο με μάντρα εκκλησάκι. Όταν γέρναμε να κοιμηθούμε τις πρωινές ώρες, θυμάμαι τον ουρανό κατάσπαρτο με ολόφωτα άστρα, τόσο κοντά που θα νόμιζε κανείς ότι μπορεί να τα αγγίξει.\nΈκτοτε, του Προφήτη Ηλία κάθε χρόνο ανεβαίναμε στο οικογενειακό εκκλησάκι και το πρωί, μόλις οι πρώτες αχτίδες μάς πύρωναν, σηκωνόμασταν να δούμε τον ήλιο που ‘βγαινε μέσα από τη θάλασσα. Γινόταν η λειτουργία και ύστερα άρχιζαν τα κεράσματα με λουκούμια, τηγανίτες, άρτους, σκυριανό τυρί και δροσερό καρπούζι.\nΚάπως έτσι μπορώ να συνδέσω την πρώτη μου επαφή με τη Σκύρο, που έμελλε να γίνει για μένα τόπος διαρκούς επιστροφής.\nΤοποθεσίες του νησιού συνδέθηκαν σιγά-σιγά στη μνήμη μου με ιστορικές στιγμές που σημάδεψαν τη ζωή του. Γιατί η Σκύρος δεν είναι μόνο, όπως κάποιοι μονότονα προβάλλουν, οι όμορφες παραλίες, το μέλι της, το νόστιμο κατσικίσιο κρέας, το ξυνοτύρι, τα σπάνια κεραμικά της και ξυλόγλυπτα. Είναι και αυτά. Αλλά πρωτίστως είναι η ζώσα ιστορία της που πάλλεται ως συνέχεια της ωραίας μυθολογίας.\nΗ Σκύρος, το νησί του βασιλιά Λυκομήδη, δεν μπορεί να περιοριστεί σε μια στεγνή τουριστική αντίληψη που θέλει να πουλάει τα μικρά και εφήμερα, προβάλλοντας μάλιστα μια ελληνικότητα προς άμεση κατανάλωση για εύκολο πλουτισμό. Αλλά είναι και όλα εκείνα που συνομιλούν με την αιωνιότητα.\nΕίναι το θρυλικό κάστρο του Λυκομήδη. Τα ερείπια του βυζαντινού ναού της Επισκοπής στο κάστρο, έργο του 9ου αιώνα, και ο ναός του Αγίου Γεωργίου, έργο των ετών 1599-1602.\nΕίναι ο σημαντικότατος προϊστορικός οικισμός στο Παλαμάρι, που ανέδειξε η αρχαιολογική μέριμνα και το μεράκι της Μαρίας Θεοχάρη, της Λιάνας Παρλαμά και της Ελισάβετ Χατζηπούλιου.\nΕίναι ο μονήρης τάφος του ρομαντικού ποιητή Ρούπερτ Μπρουκ, που συνάντησε το θάνατο το 1915, στις 23 Απριλίου, εκεί στις Τρεις Μπούκες, όπου ναυλοχούσε το αγγλικό πολεμικό στο οποίο υπηρετούσε ως ανθυποπλοίαρχος.\nΕίναι το οργιαστικό, μοναδικό καρναβάλι του νησιού με τους γέρους, τους φράγκους και τις κορέλες, που συνδέει το διονυσιακό παρελθόν με το παρόν.\nΕίναι το αρχαίο λατομείο στα Πουριά, που προμήθευε πωρόλιθο τους ντόπιους προγόνους.\nΕίναι η Ατσίτσα στα ΒΔ του νησιού, με τα απομεινάρια των μεταλλείων σιδήρου, που έκαναν πριν από τον πρώτο παγκόσμιο πόλεμο αυτή την απόμακρη ειδυλλιακή περιοχή να σφύζει από ζωή, μιας και κατοικούσαν εκεί γύρω στις 300 οικογένειες.\nΕίναι η Πλατεία της Αιωνίας Ποιήσεως προς τιμήν του Ρούπερτ Μπρουκ, απ’ όπου ο επισκέπτης αγναντεύει τα περίφημα Μαγαζιά με τον Κάμπο, τα Γυρίσματα και τον Άγιο Ερμόλαο.\nΕίναι το πολύτιμο Αρχαιολογικό Μουσείο κάτω από τον Μπρουκ και δίπλα το σημαντικό Λαογραφικό Μουσείο των Μάνου και Αναστασίας Φαλτάιτς.\nΑυτά είναι όλα όσα συνθέτουν το ελκυστικό πρόσωπο και την ακατάβλητη συνείδηση του νησιού».\n*Το ανωτέρω κείμενο προέρχεται από το συγγραφικό έργο της Κερασίας Κάραλη Σκύρος Ανεμόεσσα (εκδόσεις Γαβριηλίδης, 2006).


Survivor: Απίστευτη αποκάλυψη Μικρούτσικου: «Γυρίζουν τρεις υποτιθέμενες αποχωρήσεις, είναι στημένο» - MagazinoMou\nHomeMediaSurvivor: Απίστευτη αποκάλυψη Μικρούτσικου: «Γυρίζουν τρεις υποτιθέμενες αποχωρήσεις, είναι στημένο»\n22 Απριλίου 2021 Magazinomou Staff Media, Reality Tv Shows, Slide 0\nSurvivor: Μία απίστευτη αποκάλυψη έκανε σήμερα (22/4) στο Ευτυχείτε ο Ανδρέας Μικρούτσικος που βρίσκεται εκεί κάθε Πέμπτη.\nΟ παρουσιαστής θέλησε να σχολιάσει το χθεσινό επεισόδιο του ριάλιτι επιβίωσης του ΣΚΑΙ και μεταξύ άλλων αποκάλυψε ότι το παιχνίδι είναι στημένο!\n«Ξέρετε ότι κάνουν τρεις υποτιθέμενες αποχωρήσεις; Κάνουν τρεις αποχωρήσεις. Σήμερα φεύγει ο ένας, μετά ο άλλος, μετά ο άλλος», είπε αρχικά ο Ανδρέας Μικρούτσικος.Ο Γρηγόρης Γκουντάρας επεσήμανε ότι μπορεί να ξαναγυρίσουν κάποια σκηνή αλλά κάτι τέτοιο δεν υφίσταται καθώς θα χανόταν όλο το νόημα, δεν θα βλέπαμε τις σωστές αντιδράσεις.\n31 Μαρτίου 2021 Magazinomou Staff 0\nSurvivor Mega Spoiler: Ποιος θα αποχωρήσει απόψε από το ριάλιτι επιβίωσης του ΣΚΑΙ; Ο Μάρτιος τελειώνει με αποχώρηση στο Survivor. Τριαντάφυλλος, Μαριάνθη Κάσδαγλη και Ελένη Χαμπέρη έδωσαν τη δική τους Περισσότερα […]


Αυτή είναι η αγαπημένη σπιτική μάσκα ομορφιάς της Σταματίνας Τσιμτσιλή που υπόσχεται «θαύματα»! - ΕΞΥΠΝΑ ΜΥΣΤΙΚΑ - YOU WEEKLY\nΕΞΥΠΝΑ ΜΥΣΤΙΚΑ 16.10.2018 11:02\nΌλες μας μια φορά στο τόσο θέλουμε να περιποιούμαστε λίγο παραπάνω τον εαυτό μας. Ειδικά εκεί που καθόμαστε στο σπίτι μερικά βράδια μετά τη δουλειά και έχουμε ετοιμαστεί να κάνουμε το μπάνιο μας και να χαλαρώσουμε.\nΠροσωπικά λατρεύω τις μάσκες προσώπου! Και τι καλύτερο από μια μάσκα που μπορώ να την φτιάξω εύκολα και γρήγορα μόνη μου με υλικά που έχω ήδη στο ψυγείο. Διαβάστε την συνέχεια στο You&MebyStamatinaTsimtsili!


Γκάνεα: «Μου κόστισε που έμεινα εκτός» - Ποδόσφαιρο - Super League 1 - Άρης | sport-fm.gr: bwinΣΠΟΡ FM 94.6\nΟ Κρίστιαν Γκάνεα αναφέρθηκε στην επιστροφή του στην βασική ενδεκάδα του Άρη, αλλά και στην εντός έδρας δυστοκία των «κιτρινόμαυρων» στα δύο τελευταία ματς στο «Βικελίδης».\nΆρης-Παναιτωλικός: Η προαναγγελία του αγώνα\nΗΜΕΡΟΜΗΝΙΑ ΔΗΜΟΣΙΕΥΣΗΣ: 24/10/2021, 12:26\nΟ Άρης υποδέχεται σήμερα τον Παναιτωλικό (24/10, 16:00) στο «Κλεάνθης Βικελίδης» για την 7η αγωνιστική της Super League 1, με στόχο να δώσει συνέχεια στα θετικά αποτελέσματα και να διευρύνει το αήττητο σερί του στους πέντε αγώνες.\nΜε δηλώσεις του στην κάμερα της Nova, ο Κρίστιαν Γκάνεα αναφέρθηκε στην επιστροφή του στη βασική ενδεκάδα των «κιτρινόμαυρων», τονίζοντας χαρακτηριστικά πως η απουσία του από τις αρχικές επιλογές του Μάντζιου του κόστισε αρκετά.\nΕπιπλέον, αναφέρθηκε και στην «αφλογιστία» που παρουσιάζουν οι Θεσσαλονικείς στα δύο τελευταία εντός έδρας παιχνίδια.\n«Θέλαμε πολύ τους τρεις πόντους στη Λαμία. Παίξαμε καλά σε αυτό το παιχνίδι και είμαστε χαρούμενοι για τη νίκη που πήραμε. Μια νίκη, που μας βοηθάει πολύ για το παιχνίδι με τον Παναιτωλικό που έχουμε μπροστά μας», δήλωσε αρχικά ο 29χρονος Ρουμάνος μπακ.\nΕρωτηθείς στη συνέχεια το τι πρέπει να κάνουν οι «κιτρινόμαυροι» ώστε να βρουν τον δρόμο προς τα δίχτυα κόντρα στον Παναιτωλικό μετά τα δύο εντός έδρας σερί μηδέν με ΟΦΗ και Απόλλων Σμύρνης τόνισε πως: «Μόνο αν δώσουμε το 100% όλοι μας, μπορούμε να το αλλάξουμε αυτό. Ο ένας πρέπει να βοηθάει το άλλο, άσχετα σε ποια γραμμή αγωνίζεται ο καθένας. Οι αμυντικοί να βοηθούν τους επιθετικούς και οι επιθετικοί τους αμυντικούς, για να πάρουμε το αποτέλεσμα που θέλουμε».\nΤέλος για το πώς αισθάνεται που παίζει ξανά βασικός, κάτι που δεν ίσχυσε στους δύο πρώτους αγώνες της σεζόν ήταν ξεκάθαρος: «Μου κόστισε πολύ που έμεινα εκτός και προσπάθησα πολύ για να φτάσω να μπω στην ομάδα ξανά. Ακολουθώ πιστά τις οδηγίες του προπονητή μου και προσπαθώ πολύ στις προπονήσεις για να μείνω σε αυτό το επίπεδο».


Μανωλάς: «Αγαπάω την Εθνική και είμαι διαθέσιμος αλλά δεν θα παρακαλέσω κανέναν» – Newsbeast\nΜανωλάς: «Αγαπάω την Εθνική και είμαι διαθέσιμος αλλά δεν θα παρακαλέσω κανέναν»\n«Έχω μιλήσει με τον πρόεδρο και είναι ανοικτός στο να κλείσω την καριέρα μου στον Ολυμπιακό»\nΟ Κώστας Μανωλάς είπε στην εκπομπή SUPER ΜΠΑΛΑ LIVE του MEGA για:\nΤη Νάπολι: Είμαι πολύ ευχαριστημένος. Είμαι σε έναν τεράστιο σύλλογο του οποίου τη φανέλα φόρεσε ένας από τους κορυφαίους παίκτες στον κόσμο, ο Μαραντόνα. Όλα πήγαν κατ' ευχήν.\nΤα φαβορί για τον ελληνικό τίτλο: Πρώτο φαβορί ο Ολυμπιακός, μετά ο ΠΑΟΚ και μετά η ΑΕΚ. Δεν παρακολουθώ πολύ το ελληνικό πρωτάθλημα. Παρακολουθώ όσο περισσότερο μπορώ τον Ολυμπιακό γιατί είναι η ομάδα που θέλω να κερδίζει. Ο προπονητής του Ολυμπιακού δείχνει να έχει περάσει τη φιλοσοφία του στην ομάδα. Δέχεται δύσκολα γκολ και σκοράρει αρκετά και πιστεύω πως μπορεί να κάνει μία καλή πορεία στο Champions League.\nΤο εάν θεωρεί λογικό να μην είναι στις κλήσεις της Ελλάδας: Κοιτάξτε αγαπάω πολύ την Εθνική. Ήμουν και είμαι πολύ τυχερός που ήμουν στις κλήσεις του πολύ μεγάλου προπονητή, του κ. Σάντος, το 2014. Ήταν ένα Μουντιάλ που περάσαμε τον όμιλο και αποκλειστήκαμε άδικα στα πέναλτι. Μπορούσε να είχε λήξει 4-1 με την Κόστα Ρίκα και να παίζαμε με Ολλανδία. Είχαμε δύσκολες στιγμές. Με τον κ. Ρανιέρι δεν πήγαμε καλά αλλά με τον κ. Σκίμπε δεν τα πήγαμε άσχημα. Αποκλειστήκαμε από την τότε φιναλίστ του Μουντιάλ.\nΜετά τις δηλώσεις του έγινε ένα ραντεβού την επόμενη ημέρα με Φαν'τ Σχιπ και συνολικά 4 άτομα και του ανακοίνωσαν ότι θα τιμωρηθεί. Είμαι πολύ δυσαρεστημένος επειδή αυτό έγινε διότι ανέφερε το όνομα το δικό μου και του Σωκράτη απομακρύνθηκε από την Εθνική. Εάν το κάνανε αυτό 11 παίκτες και ανέφεραν το όνομα το δικό μου και τον Σωκράτη θα απομακρύνονταν όλοι δηλαδή;\nΤον Φαν'τ Σχιπ και τι ενημέρωση έχει: Ο προπονητής με είχε πάρει έναν χρόνο πριν. Μου είπε ότι ότι δεν θα καλέσει - για τότε - γιατί ήθελε να δει νέα παιδιά. Έκτοτε δεν με πήρε ξανά. Δεν είχα καμία ενημέρωση από τότε. Ο καθρέφτης του παίκτη είναι το γήπεδο. Αυτό θα το κρίνετε εσείς για εμένα.\nΤο πως βλέπει την Εθνική και το εάν δεν ταίριαζε κάτι στον ίδιο ή τον Σωκράτη: Δεν θέλω πολύ για τον εαυτό μου, τον Σωκράτη και τον Σιόβα. Δεν νομίζω ότι η πορεία μας με τους προπονητές που είχαμε στην Εθνική τα προηγούμενα χρόνια δείχνει κάτι τέτοιο. Ήμασταν βασικοί στις ομάδες μας. Ότι καταλάβατε καταλάβατε.\nΤο γιατί λειτουργεί έτσι ο Φαν'τ Σχιπ: Δεν είμαι υπεύθυνος. Δεν είμαι διαθέσιμος και δεν θέλω να κρίνω τίποτα. Ο κάθε προπονητής και η διοίκηση κρίνονται από τα αποτελέσματα. Εύχομαι η Εθνική να πηγαίνει καλά. Είμαι Έλληνας, διανύω τον 7ο μου χρόνο στο εξωτερικό και την πονάω την Εθνική. Ήμουν στις κλήσεις με τον κ. Σάντος με Καραγκούνη, Τοροσίδη, Αβραάμ και τόσους άλλους παίκτες. Δεν θέλω να αναφερθώ παραπάνω.\nΤην επόμενη κλήση του για την Εθνική και εάν τη βλέπει άμεσα: Εγώ σας είπα. Αγαπάω την Ελλάδα και την Εθνική και είμαι διαθέσιμος. Δεν θα παρακαλέσω κανέναν για να είμαι στην Εθνική.\nΤο γκολ του με τη Μπαρτσελόνα και τη Ρόμα: Τι να σκεφτώ εκείνη την ώρα. Ήταν η καλύτερη στιγμή της καριέρας μου στην Ιταλία. Αυτή και το Κύπελλο πέρυσι στη Νάπολι. Δόξα τον Θεό και ευχαριστώ τον Θεό. Εγώ δεν αλλάζω ποτέ. Είμαι πάντα ο ίδιος. Δεν θα μου την αλλάξει κανένας τον χαρακτήρα μου.\nΤην επιστροφή του στην Ελλάδα: Το έχω πει. Θα κλείσω την καριέρα μου στον Ολυμπιακό. Το έχω συζητήσει με τον πρόεδρο και είναι ανοιχτός. Τώρα έχω άλλα τρία χρόνια συμβόλαιο στη Νάπολι. Είναι μεγάλη ομάδα, οργανωμένη και εύχομαι να συνεχίσω να βοηθάω.\nΣΧΕΤΙΚΑ TAGSΚωσταΣ ΜανωλαΣ\n• Η φανέλα του Μανωλά στη Νάπολι δημοπρατείται για φιλανθρωπικό σκοπό\nΠαπασταθόπουλος και Νάπολι είναι πιο κοντά από ποτέ\n• Παπασταθόπουλος και Νάπολι είναι πιο κοντά από ποτέ\n• «Ψήνει» ελληνικό δίδυμο στα στόπερ η Νάπολι με Παπασταθόπουλο και Μανωλά\nΔευτερα, 19 Οκτωβριου 2020, 8:33\nΡε Κωστάκη αν έχει ανάγκη η ομάδα απο προπονητή θα σε φωνάξουμε.Κάτσε να σκιζεσαι για τις ομάδες που σε χρυσοπληρωνουν και ασε στην Εθνική να παίζει κανείς που δεν το βλέπει σαν αγγαρεία.\nΔευτερα, 19 Οκτωβριου 2020, 9:14\nαγγαρεία βγάλατε το συμπέρασμα! Εύγε!\nΔευτερα, 19 Οκτωβριου 2020, 7:22\nΔευτερα, 19 Οκτωβριου 2020, 5:53\nΜανωλά μην παρακαλάς δεν σε θέλουμε χωνεψετο και πάμε παρακάτω\nΔευτερα, 19 Οκτωβριου 2020, 9:13\nχωνεψε και εσύ την μπάλα που παίζεις! δεν μπορείς να κερδίσεις ενα Κόσοβο!\nΔευτερα, 19 Οκτωβριου 2020, 2:22\nΝα ήξερες να δίνεις σωστά τη μπάλα στα 10 μέτρα χωρίς να σκοτώνεις το συμπαίκτη σου....\nΔευτερα, 19 Οκτωβριου 2020, 4:32\nΕίναι κορόιδα στην ρομα και στην ναπολι που του δίνουν τόσα λεφτά\nΔευτερα, 19 Οκτωβριου 2020, 10:55\nΌχι απλώς κορόιδα αλλά αρχικοροϊδάρες.


Πειρατεία σε ελληνικό τάνκερ: Με πρόβλημα υγείας ο 20χρονος - «Θα δώσουμε ό,τι μας ζητήσουν» - Sputnik Ελλάδα\n07:38 11 ΑΥΓΟΥΣΤΟY 2020\n19:33 05.11.2019 (ΕΝΗΜΕΡΩΘΗΚΕ 10:42 07.11.2019) Λήψη σύντομου url\nΟυδεμία εξέλιξη δεν έχει υπάρξει για την τύχη του 20χρονου Έλληνα ναυτικού, ο οποίος απήχθη από πειρατές, έπειτα από επίθεση που δέχθηκε ελληνικό τάνκερ, στα ανοιχτά των ακτών του Τόγκο.\nΤο περιστατικό συνέβη τα ξημερώματα της Δευτέρας (τοπική ώρα), όταν μία ομάδα πειρατών επιβιβάστηκε στο «ΕΛΚΑ Aristotle», απάγοντας τέσσερις ναυτικούς – έναν Έλληνα, δύο Φιλιππινέζους και έναν Γεωργιανό.\nΜέχρι στιγμής, οι δράστες δεν έχουν επικοινωνήσει με τις ελληνικές αρχές ή την ιδιοκτήτρια εταιρεία, ενώ έχει ήδη συμπληρωθεί ένα 24ωρο από την απαγωγή του 20χρονου και των υπόλοιπων τριών.\nΟ πατέρας του Έλληνα ναυτικού, το απόγευμα της Τρίτης, μίλησε στον τηλεοπτικό σταθμό «Alpha» και περιέγραψε τις ώρες αγωνίας που βιώνει.\n«Η μία ώρα είναι ένας χρόνος» δήλωσε, χαρακτηριστικά, ενώ ξεκαθάρισε ότι «θα δώσουμε ό,τι μας ζητήσουν για να αφήσουν το παιδί μας ελεύθερο».\nΔιευκρίνισε δε, ότι ο 20χρονος ναυτικός είναι δόκιμος και όχι επαγγελματίας ναυτικός.\nΌσον αφορά τις συνθήκες της πειρατείας, ο πατέρας του απαχθέντος τόνισε τα εξής:\n«Ανέβηκαν οι πειρατές στο πλοίο και ακολούθησε ανταλλαγή πυροβολισμών. Ήταν 2:00 τα ξημερώματα και τα παιδιά κοιμούνταν. Μόλις βγήκαν από τα δωμάτιά τους για να δουν τι συμβαίνει, λογικά τα άρπαξαν».\nΤην ίδια ώρα, μιλώντας στον τηλεοπτικό σταθμό «ΑΝΤ1», αποκάλυψε ότι ο γιος του «αντιμετωπίζει ένα μικρό πρόβλημα υγείας».\n«Το έχει χρόνια, από μικρό παιδί. Παίρνει τρία χαπάκια καθημερινά».\nΑξίζει να σημειωθεί ότι ο 20χρονος δόκιμος έχει μεγαλώσει στο Μεσολόγγι και σπούδασε στη Σχολή Μηχανικών του Εμπορικού Ναυτικού. Επρόκειτο μάλιστα, για το πρώτο του ταξίδι ως δόκιμου μηχανικού.\nΤι αναφέρει η πλοιοκτήτρια εταιρεία «European Navigation»\nΜπορούμε να πούμε μόνο ότι η προστασία και η ασφάλεια των ανθρώπων μας, είναι ύψιστης σημασίας για εμάς και κάνουμε ό,τι μπορούμε για να διασφαλίσουμε την έγκαιρη και ασφαλή απελευθέρωσή τους. Το σκάφος και το υπόλοιπο πλήρωμα είναι ασφαλή.\nΚαλούμε τα μέσα μαζικής ενημέρωσης να σέβονται τόσο τον ευαίσθητο χαρακτήρα της κατάστασης, όσο και την ιδιωτικότητα των οικογενειών των μελών του πληρώματος κατά τη δύσκολη αυτή περίοδο».\nΝαυπηγήθηκε το 2003 και είναι πετρελαιοφόρο πλοίο με ολική χωρητικότητα 55.096 τόνους (gross register tonnage = ο συνολικός εσωτερικός όγκος όλων των μόνιμα σκεπαστών και κλειστών χώρων του πλοίου που βρίσκονται είτε κάτω από το ανώτατο κατάστρωμα είτε πάνω από αυτό) και μέγιστη ταχύτητα τους 5,1 κόμβους. Το σήμα κλήσης του, το οποίο έλαβε η πλοιοκτήτρια εταιρεία κατά την έκδοση της άδειας αλιείας, είναι το SXGW. Πλέει υπό ελληνική σημαία.\nπειρατεία, πειρατές, πλοίο, πατέρας, Τόγκο, Αφρική, απαγωγή, ναυτικοί, Ναυτικό, πετρελαιοφόρο, τάνκερ


ΠΑΟΚ: Ρίχνει «βόμβα» με Καγκάβα - Κοντά στον Ιάπωνα παικταρά (photos+video) | Sportlike.gr\nΠΑΟΚ: Ρίχνει «βόμβα» με Καγκάβα – Κοντά στον Ιάπωνα παικταρά (photos+video)\nAdmin2 January 23, 2021\nΠΑΟΚ: Ο «Δικέφαλος του Βορρά» φαίνεται πως δουλεύει τις τελευταίες ώρες τη μεταγραφή του Σίντζι Καγκάβα.\nΑποφασισμένος να ρίξει τη δικιά του μεταγραφική «βόμβα» στην περίοδο του Ιανουαρίου, δείχνει ο ΠΑΟΚ, καθώς σύμφωνα με δημοσιεύματα, ο «Δικέφαλος του Βορρά» βρίσκεται κοντά σε συμφωνία με τον Σίντζι Καγκάβα!\nΟι Θεσσαλονικείς είχαν επαφές ξανά με τον Ιάπωνα μεσοεπιθετικό, το περασμένο καλοκαίρι, χωρίς ωστόσο να προχωρήσει η περίπτωση του.\nΌμως, φαίνεται πως τη συγκεκριμένη χρονική περίοδο, το έδαφος για μια προσέγγιση ήταν καλύτερο και στον ΠΑΟΚ δείχνουν έτοιμοι να ολοκληρώσουν μια πολύ σημαντική μεταγραφική κίνηση.\nΟ Όλαφ Ρέμπε σε συνεννόηση με τον Πάμπλο Γκαρσία, αναζητούσε έναν μέσο με εμπειρία και παραστάσεις και φαίνεται πως ο Γερμανός τεχνικός διευθυντής κατέληξε στον Ιάπωνα.\nΔείτε επίσης: Το νέο γήπεδο της ΑΕΚ "Αγιά Σοφιά"\nΟ 32χρονος Καγκάβα αγωνίζεται στο χώρο της μεσαίας γραμμής, ως «8άρι» και «10άρι», ενώ είχε μείνει ελεύθερος από τον Οκτώβριο του 2020 από την ισπανική Σαραγόσα.\nΈχει διαγράψει μια τεράστια καριέρα, αγωνιζόμενος με τεράστια επιτυχία στην Μπορούσια του Ντόρτμουντ (2010-2012 και 2014-2019), ενώ μέσω των Βεστφαλών πήρε τη μεγάλη μεταγραφή για την Premier League και τη Μάντσεστερ Γιουνάιτεντ (2012-2015).\nΦυσικά είναι διεθνής, με την εθνική ομάδα της Ιαπωνίας, έχοντας πραγματοποιήσει 97 επίσημες συμμετοχες, ενώ έχει πετύχει και 31 τέρματα.\nΤις επόμενες ώρες αναμένεται να ξεκαθαρίσει οριστικά, εάν ο Καγκάβα θα φορέσει τη φανέλα, με το Δικέφαλο στο στήθος, βάζοντας ένα ισχυρό γρανάζι, στη… μηχανή του Πάμπλο Γκαρσία.\nΔείτε επίσης: Ο 40άρης Ζλάταν Ιμπραΐμοβιτς κυνηγά ανανέωση του συμβολαίου του με τη Μίλαν\nPREVIOUS POST Previous post: Δεληζήσης: «Να κλείσω την καριέρα μου στον Άρη»\nNEXT POST Next post: Καιρός: Προσοχή μέχρι την Τετάρτη – Καταιγίδες και τσουχτερό κρύο


9 τρόποι για να μετρήσετε την αποδοτικότητα του περιεχομένου σας\nΑΡΧΙΚΗ → CONTENT MARKETING → Αποδίδει το περιεχόμενο σας; 9 τρόποι για να το μετρήσετε.\nΟ αριθμός των μοναδικών επισκεπτών είναι ένας άριστος δείκτης του μεγέθους του κοινού σας, σύμφωνα και με το Content Marketing Institute. Επενδύστε περισσότερο χρόνο στην ανάλυση των σελίδων σας. Δείτε γιατί μερικές σελίδες συγκεντρώνουν περισσότερο traffic. Είναι λόγω καλύτερου περιεχομένου και ποιότητας ή θέμα seo friendly ; Συγκεντρώστε περισσότερους μοναδικούς επισκέπτες κάνοντας έρευνα στα social media. Εντοπίστε το κοινό σας και προσαρμόστε την ιστοσελίδα σας ώστε να μπορεί εύκολα να γίνεται share στα κοινωνικά δίκτυα.\nΤα shares, mentions και τα σχόλια δείχνουν πόσο καλά το περιεχόμενό σας επικοινωνεί με το κοινό-στόχο σας. Οι μετρήσεις που παίρνουμε κυρίως από τα social media μας βοηθούν και μας καθοδηγούν περισσότερο για το τι περιεχόμενο χρειάζονται οι επισκέπτες ή τι τους αρέσει περισσότερο. Αν δημιουργείτε περιεχόμενο μονάχα για να βελτιστοποιήσετε το conversion σας μέσω των social media τότε είστε σε λάθος δρόμο. Χρησιμοποιείστε τα social media για να μοιράζετε χρήσιμες πληροφορίες, εκπαιδεύστε το κοινό σας, διασκεδάστε το κοινό σας και γίνετε πηγή έμπνευσης. Πιστέψτε μας δημιουργεί μοναδική αξία για την επιχείρηση σας. Αν οι χρήστες κοινοποιούν το περιεχόμενο σας στα social media αυτό σημαίνει πως το brand σας εκπέμπει εμπιστοσύνη. Τα Conversion σε αυτή την περίπτωση θα έρθουν σε βάθος χρόνου. Εμπιστευτείτε αυτό που σας λέμε.\nΘυμηθείτε μονάχα ότι τα Conversion δεν έρχονται εν μία νυκτή, χρειάζεται χρόνο και προσπάθεια από μια ομάδα ειδικών που δημιουργήσει, θα μετρήσει και θα αναλύσει το κατάλληλο περιεχόμενο για την ιστοσελίδα σας και το κοινό σας.\nΑποδίδει το περιεχόμενο σας; 9 τρόποι για να το μετρήσετε. was last modified: June 25th, 2014 by seoexperts


Επισφαλείς εφημερίες στο Κέντρο Υγείας Αγίου Νικολάου καταγγέλλει το ΚΚΕ - ΕΛΕΥΘΕΡΙΑ Online\nΠαρασκευή, 01 Μαϊος 2020 16:19\nΕπισφαλείς εφημερίες στο Κέντρο Υγείας Αγίου Νικολάου καταγγέλλει το ΚΚΕ\nΓια επισφαλείς εφημερίες στο Κέντρο Υγείας Αγίου Νικολάου Μάνης, για ελλείψεις γιατρών, υλικού και προσωπικού, κάνει λόγο η Αγγελική Κλώπα, στέλεχος του ΚΚΕ, αγροτική γιατρός στο Κ.Υ.\nΣχολιάζοντας το πρόγραμμα εφημέρευσης γιατρών στο Κ.Υ. Αγίου Νικολάου για τον Μάιο, αναφέρει πως “16 εφημερίες θα καλύπτονται από έναν γιατρό σε ενεργή εφημερία, δηλαδή θα εκτελεί την εφημερία στο Κ.Υ., και από έναν γιατρό σε εφημερία ετοιμότητας, δηλαδή απουσία γιατρού από το Κ.Υ. και αν χρειαστεί να κληθεί και να προσέλθει στο Κ.Υ. Αυτό το μέτρο καθιστά τις εφημερίες επισφαλείς, καθώς το Κ.Υ. βρίσκεται σε μεγάλη απόσταση από το νοσοκομείο της Καλαμάτας και η ανάγκη διακομιδής βαρέων περιστατικών στο νοσοκομείο, καθώς και η κάλυψη των υγειονομικών αναγκών της περιοχής απαιτεί την παρουσία δύο ιατρών στο Κ.Υ.”.\nΠαρατηρεί, ακόμα, ότι “υπάρχουν κενά σε θέσεις ειδικοτήτων που είναι αναγκαίες (π.χ. παιδίατρος, κλπ). Το ασθενοφόρο του Κ.Υ. δεν είναι κατάλληλο για την διακομιδή περιστατικών, αφού ούτε τον κατάλληλο εξοπλισμό διαθέτει και το ίδιο το όχημα έχει καταγράψει πάνω από 1.500.000(!) χλμ. και συνεπώς χρειάζεται αντικατάσταση. Οι βάρδιες για οδηγό του ασθενοφόρου μένουν κενές, καθώς δεν υπάρχει το αντίστοιχο προσωπικό με αποτέλεσμα να μένει ακάλυπτη η περιοχή. Επίσης, τα δύο διαγνωστικά τμήματα που υπάρχουν στο κέντρο υγείας (βιοπαθολογίας και ακτινοδιαγνωστικό) δεν λειτουργούν λόγω έλλειψης υλικού και έλλειψης προσωπικού για να τα στελεχώσει. Αυτή η εικόνα δεν είναι κάτι καινούργιο για τα ΚΥ της Μεσσηνίας και πανελλαδικά”.\nΑφού μιλάει για “χρόνια προσπάθεια υποβάθμισης της πρωτοβάθμιας φροντίδας υγείας από τις κυβερνήσεις και το υπουργείο Υγείας, στην λογική του κόστους-οφέλους”, κρίνει αναγκαία άμεσα:\n“Να αποσυρθεί το πρόγραμμα εφημέρευσης Μαΐου και να ληφθεί υπ’ όψιν το πρόγραμμα που προτάθηκε από τους γιατρούς του Κ.Υ., που εξασφαλίζει ότι θα εφημερεύουν δύο γιατροί σε ενεργές εφημερίες. Στελέχωση του Κ.Υ. με μόνιμο ιατρικό-νοσηλευτικό και λοιπό προσωπικό, να προσληφθούν άμεσα οδηγοί στο Κ.Υ. Να αντικατασταθεί το παρόν ασθενοφόρο που δεν ανταποκρίνεται στις ανάγκες σε διακομιδή των ασθενών. 5ήμερο, 6ωρο, 30ωρο, με μία ενεργή εφημερία την εβδομάδα και ρεπό την αμέσως επόμενη μέρα”.


Σκορδαλιά με Καρύδια και Ταχίνι – Μακεδονίτικη Συνταγή που ξεχωρίζει! - ΕΚΚΛΗΣΙΑ ONLINE\nΚυριακή, 19 Μαρτίου 2017 10:45\nΑρχική » ΠΡΟΤΑΣΕΙΣ » ΔΙΑΤΡΟΦΗ » Σκορδαλιά με Καρύδια και Ταχίνι – Μακεδονίτικη Συνταγή που ξεχωρίζει!\nΒάζουμε στο μούλτι τα καρύδια και χτυπάμε.\nΑν θέλετε τα θρυμματίζετε τελείως. Αν θέλετε όχι.\nΜετά βάζουμε το ταχίνι.\nΠερίπου το 1/3 από το βαζάκι. Προσθέτουμε αλάτι, πιπέρι και ένα κουταλάκι ξύδι.\nΜετά προσθέτουμε το σκόρδο, καθαρισμένο και χτυπάμε.\nΈπειτα προσθέτουμε τον μαϊντανό και ξαναχτυπάμε.\nΒάζουμε λίγο νεράκι και λίγο λαδάκι και ξαναχτυπάμε.\nΑνακατεύουμε και σερβίρουμε στο μπολ.\nΟ Αρχιμανδρίτης κ. Σπυρίδωνας Λογοθέτης, σπάει την σιωπή του και μιλάει για την ακοινωνησίαΠώς γιορτάζεται η Κυριακή της Σταυροπροσκυνήσεως;\n11:24Δε 18-Μαρ-2019 Γρηγόριος Γκισδακης


ΛΙΘΙΑΣΗ ΟΥΡΗΤΗΡΑ- ΕΝΔΟΣΚΟΠΙΚΗ ΑΦΑΙΡΕΣΗ (ΟΥΡΗΤΗΡΟΛΙΘΟΤΡΙΨΙΑ)\n| | Άρθρα\tMultithumb found errors on this page:\nThere was a problem loading image http://www.iator.gr/wp-includes/js/tinymce/plugins/wordpress/img/trans.gif\nΗ λιθίαση ουρητήρα είναι μια πάθηση που εκτός από έντονο πόνο μπορεί να προκαλέσει και ιδιαίτερα σοβαρά προβλήματα στη νεφρική λειτουργία. Ο λίθος όπως κατεβαίνει στον ουρητήρα παρασυρόμενος από τα ούρα για να πέσει στην ουροδόχο κύστη και να αποβληθεί, ενδέχεται αν συναντήσει ένα στενότερο σημείο του ουρητήρα να «φρακάρει» και να σταματήσει. Αυτό θα έχει ως αποτέλεσμα το πλήρες φράξιμο του ουρητήρα και της διακοπής της ροής των ούρων. Πέρα από τον έντονο πόνο που αυτό συνεπάγεται και που είναι γνωστός ως «κολικός», η διακοπή της ροής των ούρων έχει συνέπειες στην νεφρική λειτουργία. Το νεφρό αρχικά διογκώνεται καθώς τα ούρα δεν μπορούν πλέον να αποβληθούν, συσσωρεύονται μέσα σε αυτό και προοδευτικά το διατείνουν, μια κατάσταση γνωστή και ως «υδρονέφρωση». Στη συνέχεια το νεφρό μειώνει προοδευτικά την παραγωγή των ούρων και αν ο ουρητήρας δεν αποφραχθεί, εν τέλει η παραγωγή των ούρων διακόπτεται και ο νεφρός παύει να λειτουργεί. Αν το πρόβλημα δεν αντιμετωπιστεί έγκαιρα τότε ο νεφρός προοδευτικά ατροφεί και καταστρέφεται.\nΗ αντιμετώπιση της λιθίασης του ουρητήρα μπορεί σχετικά εύκολα να γίνει με τη μέθοδο της λιθοτριψίας. Υπάρχουν όμως και λίθοι που είναι πιο σκληροί από αυτούς που μπορεί να σπάσει το μηχάνημα της λιθοτριψίας ή και πιο μεγάλοι. Έτσι αρκετοί ασθενείς αφού υποβληθούν σε μερικές λιθοτριψίες βρίσκονται σε αδιέξοδο γιατί διαπιστώνουν ότι η πέτρα τους δεν έχει σπάσει.\nΗ λύση τότε είναι να υποβληθούν σε ενδοσκοπική αφαίρεση λίθου μια μέθοδο γνωστή και ως ουρητηρολιθοτριψία. Είναι μέθοδος που αφαιρεί την πέτρα χωρίς την ανάγκη χειρουργικών τομών στο δέρμα και ο ασθενής μπορεί συνήθως να φύγει την ίδια μέρα από το νοσοκομείο. Η είσοδος των εργαλείων στον ουρητήρα γίνεται από την ουρήθρα όπου εν συνεχεία εισέρχονται στην ουροδόχο κύστη. Εκεί εντοπίζεται το ουρητηρικό στόμιο και εισέρχονται τα κατάλληλα εργαλεία και «ανεβαίνουν» στον ουρητήρα μέχρι να συναντήσουν την πέτρα. Με διάφορες κατάλληλες μεθόδους (λέιζερ, κρουστικά κύματα κλπ) η πέτρα θρυμματίζεται και στη συνέχεια αφαιρείται με κατάλληλα ενδοσκοπικά εργαλεία. Αναλόγως του βαθμού του προβλήματος μπορεί να χρειαστεί μετά την αφαίρεση της πέτρας ένας μικρός ουρητηρικός καθετήρας που λέγεται pig tail για να βοηθήσει τη ροή των ούρων τις πρώτες μετεγχειρητικές ημέρες.\nΣτην παρακάτω εικόνα (Εικ. 1) έχουμε μια τέτοια περίπτωση.\nΟ ασθενής είχε μια μεγάλη πέτρα (μαύρη σκιά μέσα στον κύκλο) που δεν έσπαγε με τη λιθοτριψία. Ενδοσκοπικά τοποθετήθηκε αρχικά ένα ειδικό «οδηγό σύρμα» όπως λέγεται (ουρητηρικό stent) για να καθοδηγεί τα εργαλεία στην κύστη και στον ουρητήρα. Στη συνέχεια βλέπετε στο βίντεο την τεχνική ουρητηροσκόπησης, θραύσης του λίθου και απομάκρυνσης σιγά σιγά των συγκριμάτων. Οι σπασμένες πέτρες αφαιρούνται από τον ουρητήρα και εναποτίθενται στην κύστη για να αποβληθούν στη συνέχεια με τα ούρα. Ο χειρουργικός χρόνος είναι φυσικά μεγαλύτερος από ότι στο βίντεο.\nΣτο τέλος στη δεύτερη φωτογραφία (Εικ. 2) βλέπουμε το pig tail που τοποθετήθηκε και θα παραμείνει για λίγες ημέρες.\nΟ ασθενής λίγη ώρα μετά την επέμβαση έφυγε για το σπίτι του χωρίς κανένα πρόβλημα.


Μελίνα Ασλανίδου: Στην Κρήτη με τον σύντροφό της - Η φωτογραφία με το φόρεμα που «κόβει» την ανάσα Μελίνα Ασλανίδου: Στην Κρήτη με τον σύντροφό της - Η φωτογραφία με το φόρεμα που «κόβει» την ανάσα | Epirusblog.gr | Ιωάννινα Ήπειρος Ελλάδα\nΣτην Κρήτη βρίσκεται τους τελευταίους μήνες η Μελίνα Ασλανίδου, αφού όπως είχε αποκαλύψει η ίδια πέρασε τις ημέρες της καραντίνας με τον σύντροφό της, που κατάγεται από το νησί.\nΟι φωτογραφίες της που μοιράζεται στα social media είναι άκρως εντυπωσιακές, όπως αυτή με το μαύρο φόρεμα της που «κόβει» την ανάσα.\n«Είμαι πολύ χαρούμενη, πολύ ευτυχισμένη, πολύ ευγνώμων που ο κορωνοϊός με βρήκε εδώ στην Κρήτη με τον σύντροφό μου. Σίγουρα νιώθω πιο ασφάλεια εδώ», είχε δηλώσει η τραγουδίστρια, η οποία βρίσκεται ακόμη στο νησί.\nΗ Μελίνα Ασλανίδου εδώ και περίπου δυο χρόνια ζει μόνιμα στην Κρήτη, καθώς έχει δώσει προτεραιότητα στη σχέση της.\nΟ σύντροφός της είναι κομμωτής και δραστηριοποιείται επιχειρηματικά στο νησί με αποτέλεσμα η τραγουδίστρια να έχει πει «αντίο» στην Αθήνα τα τελευταία χρόνια.\nΒέβαια, δεν έχει εγκαταλείψει την καριέρα της στο τραγούδι. Μάλιστα, όταν εμφανιζόταν με τον Μιχάλη Χατζηγιάννη, κανόνιζε έτσι τις εμφανίσεις της, ώστε να μην βρίσκεται μακριά του.\nΣτον προσωπικό της λογαριασμό στο Instagram η Μελίνα Ασλανίδου μοιράζεται με τους διαδικτυακούς της φίλους, διάφορες φωτογραφίες της από τις ημέρες που περνάει στο όμορφο νησί της Κρήτης.\nΠριν λίγες ημέρες ωστόσο, δημοσίευσε μια φωτογραφία της όπου πόζαρε στη φύση, φορώντας ένα φόρεμα σε μαύρο χρώμα που «κόβει» την ανάσα. Η τραγουδίστρια όπως έχουμε δει από τις αναρτήσεις της, είναι πολύ ευτυχισμένη. Ο έρωτας της πάει πολύ!\nΗ φωτογραφία της Μελίνας Ασλανίδου από την Κρήτη με φόρεμα που «κόβει» την ανάσα\nΝα σημειώσουμε πως η Μελίνα Ασλανίδου είναι καθημερινή χρήστης των social media και καθημερινά επικοινωνεί με τους διαδικτυακούς της φίλους μέσω αναρτήσεων που πραγματοποιεί.\nshow biz 3326847155120184445


«ΘΑ ΜΑΣ ΒΡΟΥΝ ΜΠΡΟΣΤΑ ΤΟΥΣ» - Περιοδικό Υδραυλικός\nΑρχική » Νέα Συντηρητών Καυστήρων » Ειδήσεις » «ΘΑ ΜΑΣ ΒΡΟΥΝ ΜΠΡΟΣΤΑ ΤΟΥΣ»\n«ΘΑ ΜΑΣ ΒΡΟΥΝ ΜΠΡΟΣΤΑ ΤΟΥΣ»\n– Την αντίθεσή τους στις πολιτικές αφανισμού τους, εξέφρασαν εκατοντάδες ΕΒΕ στη συγκέντρωση στις 13/10\n– Δυναμικό «παρών» του κλάδου\n– Συμβολικό κλείδωμα του υπουργείου Απασχόλησης και κατάληψη των γραφείων της ΕΣΕΕ\n«Θα είμαστε στους δρόμους και στις 22 και στις 32 και στις 52 του μηνός. Θα διατρανώσουμε την αντίθεσή μας σε όλες αυτές τις πολιτικές, που μόνο στόχο έχουν τον αφανισμό μας».\nΕπισήμαναν οι επαγγελματοβιοτέχνες και έμποροι, που συμμετείχαν στην κινητοποίηση που διοργάνωσε η πανελλαδική Συντονιστική Επιτροπή Αγώνα των ΕΒΕ, στις 13 Οκτώβρη στην Ομόνοια. Στην κινητοποίηση ο κλάδος έδωσε δυναμικό παρών, μέσω της ΟΒΥΕ, αλλά και των συνδέσμων της Αθήνας, του Πειραιά, των Μεγάρων και της Κορίνθου. Πλην του Συνδέσμου Αθηνών, που έτσι κι αλλιώς είχε αποφασίσει για τη συμμετοχή του στην κινητοποίηση, οι υπόλοιποι σύνδεσμοι προσκλήθηκαν στη συγκέντρωση από την ΟΒΥΕ, η οποία, λίγες ημέρες πριν είχε ασκήσει κριτική στη ΓΣΕΒΕΕ για την απόφασή της να μεταθέσει την κινητοποίηση στις 22 Οκτωβρίου.\nΈτσι, κάλεσε τους συνδέσμους ανά την Ελλάδα να συμμετέχουν σε κάθε κινητοποίηση που θα γινόταν στις 13/10, αλλά και στην κινητοποίηση της ΓΣΕΒΕΕ με την ΕΣΕΕ στις 22 του μηνός.\n«Η ΟΒΥΕ δεν ανακαλεί τη συμμετοχή της στην απεργιακή κινητοποίηση της 13ης Οκτωβρίου, δεν υποστέλει τη σημαία του αγώνα. Θα είναι στους δρόμους για να διαδηλώσει ενάντια στο φορολογικό και στο ασφαλιστικό σύστημα», επισημαινόταν στη σχετική επιστολή της Ομοσπονδίας προς τους συνδέσμους.\nΣτη συγκέντρωση της Ομόνοιας μίλησε ο Γεράσιμος Χιόνης, εκ μέρους της Συντονιστικής Επιτροπής, υπογραμμίζοντας ότι «η μάχη είναι πολυμέτωπη και αφορά τόσο τα ασφαλιστικά και κοινωνικά δικαιώματα που καρατομούνται, όσο και τα κοινωνικά δικαίωματα που συρρικνώνονται». Κατήγγειλε τις πολιτικές του δικομματισμού που γιγάντωσαν τις μεγάλες επιχειρήσεις σε βάρος των μικρών, τα φορολογικά μέτρα, την υποχρηματοδότηση του ΟΑΕΕ από τον κρατικό προϋπολογισμό, την πολιτική των μεταρρυθμίσεων.\nΆσκησε επίσης κριτική στην ηγεσία της ΓΣΕΒΕΕ, με αφορμή τη μετάθεση της κινητοποίησης που η ίδια είχε εξαγγείλει, «χωρίς μάλιστα να συνεδριάσει κάποιο όργανο γι’ αυτό το σκοπό.\nΜε την κίνηση αυτή δείχνει την απέχθειά της στους αγώνες και ψάχνει σωσίβιο στην αγκαλιά της ΕΣΕΕ, των μεγαλεμπόρων, που παίρνει γραμμή κατευθείαν από την κυβέρνηση. Υπουργός είναι σήμερα, ο πρώην πρόεδρός της.\nΠερικόπτει το ήδη περιορισμένο πλαίσιο διεκδικήσεων που είχε και ευθυγραμμίζεται με το μοναδικό αίτημα που προβάλλει η ΕΣΕΕ, την αλλαγή του άρθρου 14 του φορολογικού νόμου για την κατάργηση του αφορολόγητου ορίου. Φαίνεται ότι καλοβλέπει και τις υπόλοιπες θέσεις της ΕΣΕΕ όπως την προώθηση της διεύρυνσης του ωραρίου, την κατάργηση της κυριακάτικης αργίας, τη συμφωνία της στην περαίωση των ανέλεγκτων χρήσεων, τη συμφωνία της με όλα τα αντιασφαλιστικά μέτρα της κυβέρνησης κ.λπ.\nΜε μια «τουφεκιά στον αέρα» προσπαθεί να απαλλαγεί από τον ενοχλητικό θόρυβο που σηκώνουν οι αγωνιστικές διαθέσεις των αυτοαπασχολούμενων και των μικρών ΕΒΕ και τάραξαν το χρόνιο λήθαργο στο οποίο έχει πέσει.\nΗ ηγεσία της ΓΣΕΒΕΕ προτίμησε να τα βρει με την ηγεσία της ΕΣΕΕ που πολιτεύεται σε ολοφάνερη αντίθεση με τα πραγματικά συμφέροντα των μικρεμπόρων. Κάθε συνδικαλιστική οργάνωση κρίνεται από τους συμμάχους που επιλέγει. Οι συμβιβασμένοι της ΓΣΕΒΕΕ διάλεξαν να συμμαχήσουν με τους εκπροσώπους των πολυκαταστημάτων και των super market», επισήμανε ο Γεράσιμος Χιόνης.\nΜετά τις ομιλίες και το ψήφισμα διαμαρτυρίας που ανέγνωσε ο πρόεδρος του Συνδέσμου Αθηνών Θανάσης Στρουμπούλης, ακολούθησε πορεία στους δρόμους της Αθήνας.\nΠρώτος σταθμός, το υπουργείο Απασχόλησης στην οδό Σταδίου, όπου ο πρόεδρος της ΟΒΣΑ Παναγιώτης Γαλανόπουλος έβαλε λουκέτο και αλυσίδα στα κατεβασμένα, από την αστυνομία, ρολά που απαγόρευαν την είσοδο στο υπουργείο.\n«Με τη συμβολική μας αυτή κίνηση, κλειδώσαμε το υπουργείο, για να δείξουμε ότι η κυβέρνηση με την πολιτική της κλείνει τα μικρά μαγαζιά, ενισχύει το μεγάλο κεφάλαιο, τα πολυκαταστήματα. Συνεχίσουμε τον αγώνα αποφασιστικά. Έχουμε τη δύναμη να βάλουμε εμπόδια σε αυτή την αντιλαϊκή πολιτική. Έχουμε τη δύναμη για κατακτήσεις», επισήμανε στους συγκεντρωμένους.\nΕπόμενος σταθμός της πορείας το υπουργείο Οικονομίας στην οδό Καραγεώργη Σερβίας, για να ζητήσουν συνάντηση με την πολιτική ηγεσία του υπουργείου. Αίτημα που απορρίφθηκε.\nΕν μέσω της Ερμού, η πορεία κατευθύνθηκε στη συνέχεια, στα γραφεία της Εθνικής Συνομοσπονδίας Ελληνικού Εμπορίου, και σε συμβολική της κατάληψη.\nΣτην αίθουσα του Δ.Σ., ξεδίπλωσαν πανό, καταγγέλοντας τη στάση της ΕΣΕΕ για σειρά θεμάτων, όσο και την πρόταση του Εμπορικού Συλλόγου Αθήνας για διεύρυνση του ωραρίου λειτουργίας των καταστημάτων.\nΗ συγκέντρωση έληξε με ανανέωση του ραντεβού για τις 22 Οκτωβρίου.\nΚατηγοριοποιημένα ως Ειδήσεις Με ετικέτα: «ΘΑ ΜΑΣ ΒΡΟΥΝ ΜΠΡΟΣΤΑ ΤΟΥΣ», 1428, Ειδήσεις (Συνδικαλιστικά Νέα Υδραυλικών), ΟΚΤΩΒΡΙΟΣ 2008, Συνδικαλιστικά Νέα Υδραυλικών


Η συνεχιζόμενη βία και η γενική απεργία τη Δευτέρα λύγισε τις τουρκικές αγορές, καθώς οι επενδυτές εξέφρασαν αμφιβολίες για την ικανότητα του Πρωθυπουργού Ρετζέπ Ταγίπ Ερντογάν να σταματήσει τις αντικυβερνητικές διαμαρτυρίες. Η διασπασμένη αντιπολίτευση όμως δεν μπόρεσε να καρπωθεί επαρκώς το ξέσπασμα της δημόσιας οργής των τελευταίων δεκαετιών, ενώ ο Ερντογάν έχει αξιοποιήσει τον διχασμό της ενισχύοντας τη θέση του κατά τη διάρκεια των τριών εβδομάδων των διαδηλώσεων, γράφει ο Emre Peker.\nΟι, ως επί το πλείστον, μορφωμένοι, μεσαίας τάξης διαδηλωτές έχουν ενωθεί υπό την κοινή αποστροφή για το κυβερνόν Κόμμα Δικαιοσύνης και Ανάπτυξης, ΑΚΡ, και την ολοένα πιο αυταρχική ηγεσία του Ερντογάν που καταπατά τις ατομικές ελευθερίες, από τότε που κέρδισε εύκολα μια τρίτη θητεία το 2011. Αλλά αυτή η απογοήτευση δεν έχει ακόμη μεταφραστεί σε σημαντικά οφέλη για τα κόμματα της αντιπολίτευσης, καθώς η Τουρκία προετοιμάζεται για άλλον ένα γύρο τοπικών και εθνικών εκλογών, από τον Μάρτιο του 2014.\n«Ένα σημαντικό μέρος της εξουσίας του πρωθυπουργού προέρχεται από την έλλειψη οράματος και προγράμματος της αντιπολίτευσης», σχολιάζει ο Soli Ozel του Τμήματος Διεθνών Σχέσεων στο Πανεπιστήμιο Kadir Has της Κωνσταντινούπολης. «Τα δύο κύρια κόμματα της αντιπολίτευσης έχουν κολλήσει σε μια χρονική δίνη και με τις νοοτροπίες τους είναι αδύνατον να κατανοήσουν τις σημερινές διαμαρτυρίες».\nΥπήρχε σχετική ηρεμία την Δευτέρα στην Κωνσταντινούπολη, την Άγκυρα και αλλού, παρά τη γενική απεργία χιλιάδων εργαζομένων μετά από δύο ημέρες έντονων συγκρούσεων. Στην Κωνσταντινούπολη, μια πορεία συνδικάτων προς την πλατεία Ταξίμ, το επίκεντρο των διαδηλώσεων, διαλύθηκε μετά την επέμβαση της αστυνομίας.\nΟι βουλευτές του βασικού κόμματος της αντιπολίτευσης, του Ρεπουμπλικανικού Λαϊκού Κόμματος (CHP), έχουν υποστηρίξει τις διαδηλώσεις, ενώ κάποιοι βγήκαν στους δρόμους με τα πλήθη. Όμως, παρά την πρόσφατη άνοδο, οι δημοσκοπήσεις δείχνουν ότι το CHP θα έχει χειρότερα ποσοστά σήμερα από ό,τι στις εκλογές του 2011, όταν πήρε 26% των ψήφων, σηματοδοτώντας την ανάγκη μιας άλλης στροφής μετά την αντικατάσταση του ισχυρού κοσμικού ηγέτη επί τρία χρόνια. Ο Κεμάλ Κιλιτσντάρογλου, ο οποίος θεωρήθηκε ως Γκάντι της Τουρκίας όταν ανέλαβε τα ηνία του CHP το 2010, επαινέθηκε επειδή δεν μετέτρεψε τις αντικυβερνητικές διαδηλώσεις σε έναν πολιτικό σκοπό. Αλλά το κόμμα, το οποίο ιδρύθηκε από τον ιδρυτή της σύγχρονης Τουρκίας, Μουσταφά Κεμάλ Ατατούρκ, επίσης, έχει επικριθεί από τους διαδηλωτές ότι έδωσε στον Ερντογάν τα ηνία στο Κοινοβούλιο.\n«Το CHP πρέπει να αλλάξει και πάλι και αυτή τη φορά αφορά την ελευθερία» είπε ο Κιλιτσντάρογλου σε συνέντευξή του. «Η Τουρκία βρίσκεται σε οριακό στάδιο όσον αφορά τη δημοκρατία, τα γεγονότα στο πάρκο Γκεζί προκάλεσαν αυτή την καμπή και τώρα η Τουρκία χρειάζεται περισσότερη δημοκρατία, περισσότερες ελευθερίες». Το CHP μελετά προσεκτικά τις διαμαρτυρίες για να μάθει τι θέλουν οι επικριτές της κυβέρνησης, είπε ο Κιλιτσντάρογλου. Μεταξύ των πρωτοβουλιών του κόμματος είναι οι προσπάθειες για τη βελτίωση της επικοινωνίας, με τη δημιουργία μιας online επιτροπής που θα δέχεται συστάσεις και θα προσελκύει νέους ανθρώπους σε τοπικά παραρτήματα.\nΗ πρώτη δημοσκόπηση από το ξέσπασμα των διαδηλώσεων δημοσιεύθηκε την Κυριακή από το Κέντρο Στρατηγικών και Κοινωνικών Ερευνών MetroPOLL. Διαπίστωσε ότι ο Ερντογάν διατήρησε την υποστήριξη του 54% των Τούρκων, ενώ η στήριξη για το κόμμα του AKP παρέμεινε σχετικά σταθερή στο 35%, έναντι 36% τον Απρίλιο. Το κόμμα, όμως, ήταν στο 52% το Δεκέμβριο του 2011, έξι μήνες μετά τις τελευταίες εκλογές. Το ποσοστό του CHP αυξήθηκε σε 23% από 15% τον Απρίλιο, ενώ το Κόμμα Εθνικιστικού Κινήματος αύξησε το ποσοστό του σε 14,5% από 10% και το φιλοκουρδικό Κόμμα Ειρήνης και Ανάπτυξης στο 6,2% από 4%. Οι μισοί από τους ερωτηθέντες δήλωσαν επίσης ότι η κυβέρνηση του ΑΚΡ γίνεται όλο και πιο αυταρχική και καταπιεστική, ενώ το 54% δήλωσε ότι οι αξιωματούχοι παρεμβαίνουν όλο και περισσότερο στις επιλογές του τρόπου ζωής των ατόμων. Η δημοσκόπηση έγινε σε 2.818 ενήλικες την περίοδο 3 - 12 Ιουνίου, με περιθώριο σφάλματος δύο ποσοστιαίες μονάδες.\nΟι πολιτικές που χαρακτήρισαν τις δύο πρώτες θητείες του Ερντογάν –η επιδίωξη ένταξης στην Ευρωπαϊκή Ένωση, η καθαίρεση των στρατηγών, των εισαγγελέων και των δικαστών από την πολιτική αρένα- του έδωσαν τις ψήφους των φιλελεύθερων και των αναποφάσιστων κατά την τελευταία δεκαετία, ενώ η πολιτική σταθερότητα και η ταχεία οικονομική ανάπτυξη την περίοδο της ηγεσίας του ενίσχυσαν την υποστήριξη από την επιχειρηματική κοινότητα.\nΗ αυξανόμενη απογοήτευση που βγήκε στους δρόμους αφορά πολιτικές που θεσπίστηκαν κατά τη διάρκεια της τρίτης θητείας του, όπως ο περιορισμός της πώλησης αλκοόλ, μια εκστρατεία για να ενθαρρύνει όλα τα νοικοκυριά να έχουν τουλάχιστον τρία παιδιά και οι αλλαγές στο σύστημα εκπαίδευσης που οι επικριτές λένε ότι απειλούν να αντικαταστήσουν τον κοσμικό χαρακτήρα της με μια ισλαμική ατζέντα.\nΟ Ερντογάν αναμένεται ευρέως να κατέβει το επόμενο έτος στην πρώτη άμεση εκλογή για την προεδρία, μια θέση την οποία θέλει για να επεκτείνει τις αρμοδιότητές της. Εν τω μεταξύ, υπονόησε ότι το CHP προκάλεσε τις διαδηλώσεις για να δημιουργήσει αναταραχές και να καταλάβει την εξουσία με έμμεσο τρόπο, επειδή δεν μπορεί να το πράξει στην κάλπη. Ο Κιλιτσντάρογλου έχει αρνηθεί την κατηγορία. Πολλοί διαδηλωτές λένε ότι η διαιρεμένη αντιπολίτευση πρέπει να συνεργαστεί για να περιορίσει την όλο και πιο μονομερή πολιτική του ΑΚΡ. «Ο Ερντογάν επεκτείνει τη δημοκρατία μόνο για το 50% του πληθυσμού που τον υποστηρίζει», είπε ο Ulkun Yalcin, ένας 17χρονος μαθητής και διαδηλωτής που θα ψηφίσει για πρώτη φορά στις εκλογές του επόμενου έτους. «Εάν η τρέχουσα ασυνέπεια της αντιπολίτευσης συνεχισθεί, θα χάσει η Τουρκία και ο λαός της». Ένας άλλος ψηφοφόρος, ο 58χρονος συνταξιούχος Mehmet Gunay, είπε ότι ψήφιζε το Δημοκρατικό Αριστερό Κόμμα, με επικεφαλής τον Μπουλέντ Ετσεβίτ, αλλά υποστήριξε το AKP στην πρώτη εκλογική νίκη του το 2002. Μετά σταμάτησε να το ψηφίζει. «Δεν θα ψηφίσω κανένα κόμμα από αυτά που υπάρχουν σήμερα» λέει. «Αν δημιουργηθεί ένα επαναστατικό κόμμα στο πάρκο Γκεζί όμως, θα πάρει την ψήφο μου».


Συζητώντας με το παιδί μας για την νηστεία « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Για Γονείς και Παιδιά » Συζητώντας με το παιδί μας για την νηστεία\nΓια ένα σύγχρονο παιδί η νηστεία αποτελεί μια ακατανόητη κίνηση. Κι εμείς ως γονείς, αλλά και ολόκληρη η κοινωνία με τα πρότυπα που προβάλλει, έχουμε καθιερώσει στην πράξη την ελευθερία της απόλαυσης ως βασική στάση ζωής. Ποιο το νόημα του να στερείται το παιδί και ο νέος τροφών, που πολλοί θεωρούν και απαραίτητες για την ανάπτυξή του; Μάλιστα, κάποιοι θα σπεύσουν να πούνε ότι «τα εξερχόμενα βλάπτουν και όχι τα εισερχόμενα». Έχει αξία να μιλήσουμε για τη νηστεία στη ζωή μας νηστεύοντας εμείς οι ίδιοι. Στην απορία του παιδιού μας, θα εξηγήσουμε την εντολή του Χριστού, η εφαρμογή της οποίας δεν είναι στέρηση της ελευθερίας, αλλά κίνηση αγάπης του παιδιού προς τον Πατέρα. Εξηγούμε στα παιδιά μας την αξία και των νηστίσιμων φαγητών, τα οποία εν αφθονία τα βρίσκουμε σήμερα, ακόμα και στα ταχυφαγεία. Είναι άλλωστε τέτοια η ποικιλία τροφών που ο κόσμος μας διαθέτει, ώστε υπάρχει η δυνατότητα πολλών επιλογών.\nΣτα μεγαλύτερα παιδιά μπορούμε να χρησιμοποιήσουμε το παράδειγμα του αθλητή, ο οποίος για να πετύχει στην σταδιοδρομία του στερείται ορισμένων τροφών και απολαύσεων. Διδάσκουμε έτσι στο παιδί μας, ότι αν δεν χάσει κανείς, δεν κερδίζει και ότι αν δεν θυσιάσει, δεν μπορεί να οδηγήσει τον εαυτό του στο να ανέχεται την μη ικανοποίηση των επιθυμιών του από τον συνάνθρωπό του. Έτσι, μιλούμε και για το πνευματικό νόημα της νηστείας, που αποτελεί μέσο για τον περιορισμό των παθών και των αδυναμιών μας. Αν δεν περιορίσουμε το σώμα μας, δεν είναι εύκολο να παλέψουμε με τις αδυναμίες της ψυχής. Στον έφηβο, πάντως, προτείνουμε και δεν επιβάλλουμε. Στο σπίτι μας βέβαια ακολουθούμε το πρόγραμμα της νηστείας. Αυτό είναι ο κανόνας. Δεν ζητούμε όμως από τον έφηβο να τηρήσει τη νηστεία και έξω από αυτό. Το αφήνουμε στην διακριτική του ευχέρεια, γιατί η εφηβεία δεν θέλει απαγορεύσεις, αλλά ενθάρρυνση για προσωπικές αποφάσεις. Πάνω απ’ όλα, προσευχόμαστε στο Θεό ώστε τα παιδιά μας να κατανοήσουν τις αρχές που θέλουμε να τους διδάξουμε. Η τελική επιλογή τρόπου ζωής δεν είναι κατόρθωμα δικό μας, αλλά δώρο του Θεού στη ζωή των παιδιών μας.\nΕμείς προτείνουμε και δείχνουμε δρόμους. Ο Θεός θα είναι τελικά που θα βοηθήσει αυτοί να καρποφορήσουν και όσο τα παιδιά είναι κοντά μας, αλλά και στο μέλλον. Αυτό άλλωστε είναι και το τελικό νόημα της άσκησης και του πνευματικού αγώνα. Να καλλιεργηθεί σε όλους μας η εμπιστοσύνη στο θέλημα του Θεού και η αγάπη προς Αυτόν. Αλλιώς, απλώς λειτουργούμε με κριτήρια ηθικιστικά, που δεν έχουν καμία σχέση μ’ αυτό που θέλουμε να περάσουμε στα παιδιά μας: την ορθόδοξη παράδοση και τις αρχές της. π. Θεμιστοκλής Μουρτζανός\nΕτικέτες: ΓΟΝΕΙΣ, ΚΑΤΗΧΗΤΙΚΑ, ΝΗΣΤΕΙΑ, ΠΑΙΔΙΑ, ΣΑΡΑΚΟΣΤΗ\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Για Γονείς και Παιδιά,Για Νέους on 29 Φεβ. 2020 .\n← Καλημέρα!\tΠΡΟΓΡΑΜΜΑ ΣΑΡΑΚΟΣΤΗΣ 2020 →


Δημοτικά γήπεδα για Όσκαρ και…βατόμουρα - News Quake\nΑρχική Ελλάδα Δημοτικά γήπεδα για Όσκαρ και…βατόμουρα\nΠριν λίγες ημέρες στο δήμο Αμπελοκήπων Μενεμένης παραδόθηκε προς χρήση πλήρως ανακατασκευασμένο και ανακαινισμένο το γήπεδο μπάσκετ που βρίσκεται κατά μήκος της Λεωφόρου Δενδροποτάμου στη Μενεμένη. Δωρεάν άθληση σε έναν προσεγμένο χώρο.\nΣτον ίδιο δήμο το δημοτικό γήπεδο ποδοσφαίρου είναι σε εξαιρετική κατάσταση αφού η συντήρηση του αποτελεί προτεραιότητα.\nΣτο δήμο Ιλίου τώρα, συνεχίζονται οι εργασίες συντήρησης και ανακατασκευών σε γήπεδα και αθλητικούς χώρους, προκειμένου να είναι πανέτοιμοι προς χρήση από αθλητές και σωματεία τη νέα αθλητική χρονιά.\nΉδη τοποθετήθηκε νέος τάπητας στα γήπεδα μπάσκετ και βόλεϊ επί της οδού Μεσολογγίου ενώ σε λίγες ημέρες θα παραδοθούν, με ολοκαίνουριο συνθετικό χλοοτάπητα, τα δύο γήπεδα ποδοσφαίρου στο Αθλητικό Κέντρο Ραδιοφωνίας και το 5Χ5 στη λεωφόρο Φυλής. Σημειώνεται ότι, για λόγους ασφαλείας, τα γήπεδα παραμένουν κλειστά μέχρι την ολοκλήρωση των εργασιών.\n«Τα οφέλη από τον Αθλητισμό είναι πολλαπλά. Μας διδάσκει τις αξίες της πειθαρχίας, του σεβασμού και της ευγενούς άμιλλας. Σε αυτό το πνεύμα, στηρίζουμε τον ερασιτεχνικό αθλητισμό και εργαζόμαστε για την ανάπτυξη των Ακαδημιών, σε συνεργασία με αθλητικούς Συλλόγους και Σωματεία της πόλης μας, με στόχο να προσφέρουμε στα παιδιά δημιουργική διέξοδο, ώστε να μείνουν μακριά από κινδύνους που ελλοχεύουν.\nΟ Αθλητισμός είναι ο ιδανικός τομέας για κοινωνικοποίηση, εκπαίδευση και αυτοπεποίθηση, όπου μαθαίνουν να επικοινωνούν ισότιμα και να αγωνίζονται για έναν κοινό στόχο. Καταβάλλουμε κάθε δυνατή προσπάθεια, ώστε να διατηρούμε τις αθλητικές μας εγκαταστάσεις σε άριστη κατάσταση και τα παιδιά μας να αθλούνται σε συνθήκες απόλυτης ασφάλειας και προστασίας». Αυτές είναι δηλώσεις του δημάρχου Νίκου Ζενέτου για το πως αντιλαμβάνεται τον αθλητισμό.\nΔυστυχώς όμως δεν είναι όλα ρόδινα για τους δημοτικούς αθλητικούς χώρους της χώρας. Για παράδειγμα βλέπουμε κάποιες εικόνες του δημοτικού γυμναστηρίου που βρίσκεται στο δήμο Βριλησσίων και μακάρι να έχει αλλάξει κάτι στο μεταξύ. Προφανώς η δουλειά κάθε δημοτικής αρχής δεν είναι εύκολη και το έχουμε επισημάνει πολλές φορές. Οι γραφειοκρατικές διαδικασίες είναι επίσης χρονοβόρες μέχρι να ξεκινήσουν κάποια έργα. Όμως, οι αθλητικοί χώροι πρέπει να είναι σε άψογη κατάσταση διότι εκεί χτυπάει η καρδιά της νεολαίας και είναι υποχρέωση των θεσμών να δημιουργούν τις κατάλληλες συνθήκες άθλησης ώστε να προσελκύουν όλο και περισσότερους δημότες.\nΠροηγούμενο άρθροΤριμερής Σύνοδος: «Ελλάδα, Κύπρος και Ιορδανία έχουν εμβαθύνει τη συνεργασία τους»\nΕπόμενο άρθροΓιατί ο Ερντογάν φοβάται τα μέσα κοινωνικής δικτύωσης\nΘεσσαλονίκη : Τραγωδία με τρεις νεκρούς από πυρκαγιά σε εγκαταλελειμμένο κτίριο


Μεγάλη η χάρη της! (vids) | Premier League | gazzetta.gr\nΣάββατο, 27 Φεβρουαρίου 2016 - 18:56\nΜεγάλη η χάρη της! (vids)\nΔιαβάστε ξανά τη Live Περιγραφή του event Premier League Live\nΗ Τσέλσι έκανε την ανατροπή κόντρα στην Σαουθάμπτον (1-2), όμως το... θαύμα συνεχίζει η Λέστερ που με γκολ στο 89' νίκησε την Νόριτς (1-0) και ξέφυγε με +5 στην κορυφή.\nΤα απίστευτα πράγματα συνεχίζονται για την ομάδα του Κλαούντιο Ρανιέρι που αυτή τη φορά αντιμετώπισε τον ίδιο της τον εαυτό. Η Νόριτς με τρεις κεντρικούς αμυντικούς και φουλ άμυνα λίγο έλειψε να πάρει αποτέλεσμα στο King Power Stadium όμως ο Φερνάντο Ουγιόα ήρθε από τον πάγκο και στο 89' έδωσε συνέχεια στην πορεία τίτλου των Foxes που δεν λένε να ξυπνήσουν από το παραμύθι που ζουν. Η Λέστερ με ματς περισσότερο βρίσκεται πλέον στο +5 από τις 2ες Τότεναμ, Αρσεναλ και τις απομένουν μόλις 11 παιχνίδια για να τρελάνει τον πλανήτη και να γράψει μία από τις ιστορίες που δεν θα πεθάνουν ποτέ.\nΜόλις για δεύτερη φορά τη φετινή σεζόν η Λέστερ είχε κατοχή πάνω από 50% σε αγώνα της PL και τα πράγματα δεν ήταν εύκολα, με την Νόριτς να της κάνει αυτά που κάνει εκείνη σε όλη την κατηγορία. Η μπάλα ήταν στα πόδια των Foxes, που όμως δεν μπορούσαν να δημιουργήσουν εύκολα προϋποθέσεις για γκολ. Στο 13' οι γηπεδούχοι βρέθηκαν κοντά όταν Οκαζάκι και Βάρντι συνδυάστηκαν αλλά το σουτ του Ιάπωνα μπλόκαρε ο Μπένετ. Στο επόμενο λεπτό μετά το γύρισμα του Βάρντι ο Μάρτιν παραλίγο να πετύχει αυτογκόλ και στη συνέχεια οι καθαρές φάσεις ήταν είδος προς εξαφάνιση. Στο 39' η Νόριτς βρέθηκε πολύ κοντά στο γκολ, όμως ο Ζερόμ με κεφαλιά έχασε μεγάλη ευκαιρία ύστερα από το κόρνερ του Μπρέιντι.\nΚαι στο δεύτερο μέρος, οι φιλοξενούμενοι προσπάθησαν με αντεπιθέσεις να κάνουν τη ζημιά, όμως αυτό το επεισόδιο του παραμυθιού είχε happy ending για την Λέστερ. Αφού στο 57' και το 67' ο keeper των Canaries, Ράντι, έκανε επεμβάσεις σε προσπάθειες των Βάρντι και Ολμπράιτον αντίστοιχα, στο 89' δεν μπόρεσε να κάνει κάτι. Οι Foxes έπαιξαν από δεξιά, ο Μαχρέζ βρήκε τον Ολμπράιτον και εκείνος έκανε τη συρτή σέντρα που πέρασε και ο Ουγιό από το δεύτερο δοκάρι έγραψε το τελικό 1-0 μέσα σε πανικό.\nΤεράστια νίκη κόντρα σε μια ομάδα που είχε να δεχθεί γκολ 6 αγώνες πέτυχε η Τσέλσι που βρέθηκε να χάνει 1-0 στο ημίχρονο από την Σαουθάμπτον. Οι Αγιοι με νίκη θα μπορούσαν να χτυπήσουν με ανάλογα αποτελέσματα ακόμα και την 4άδα, όμως οπισθοχώρησαν στο δεύτερο μέρος και έχασαν με 1-2 από τους Μπλε που ήταν ανώτεροι στην επανάληψη. Το 7' ο Πέδρο αποχώρησε τραυματίας για να μπει ο Οσκαρ, ο οποίος στο 27' είχε το μοναδικό σουτ on-target για τους Μπλε στα πρώτα 45'.\nΓια την ομάδα του Κούμαν απείλησε στο 10' ο Λονγκ με κεφαλιά και στο 23' ο Οστιν και στο 34' ο Φρέιζερ Φόρστερ συμπλήρωσε 666 λεπτά χωρίς να δεχθεί γκολ, σπάζοντας το ρεκόρ του κλαμπ που κρατούσε ο Πολ Τζόουνς. Στο 42' ο Λονγκ έκλεψε και έφυγε μόνος με τον Κουρτουά τον οποίο νίκησε με ωραίο σκαφτό τελείωμα (1-0). Στο δεύτερο μέρος είδαμε άλλο ματς, με τους γηπεδούχους να περιμένουν και την ομάδα του Χίντινκ να πιέζει.Στο 53' ο Μίκελ ολομόναχος δεν το πίστεψε και η κεφαλιά του ήταν τραγική και στο 59' η σέντρα του Αζάρ βρήκε τον Ντιέγο Κόστα, όμως το αριστερό στην κίνηση από τον Ισπανό πέρασε άουτ.\nΑφού έφτασε τα 708 λεπτά χωρίς να δεχθεί γκολ, ο Φόρστερ είδε την εστία του να παραβιάζεται στο 75' με το χλιαρό πλασέ-πάσα του Σεσκ προς τον Αζάρ που τελικά πέρασε και πήγε στη γωνία (1-1). Στο 89' η Τσέλσι πήρε τη μεγάλη νίκη με εντυπωσιακή κεφαλιά του Ιβάνοβιτς ύστερα από τη σέντρα του Γουίλιαν. Με τη νίκη αυτοί οι Μπλε είναι στο -7 από την 5η θέση και το Europa League και το -11 από την 4η και το Champions League.\nΤην καθάρισε ο Αρναούτοβιτς\nΟι πιθανότητες παραμονής είναι λίγες για την Αστον Βίλα και λιγοστεύουν κάθε εβδομάδα που περνάει και δεν νικάει. Οπως έγινε, δηλαδή, τώρα καθώς η Στόουκ με δύο γκολ του Αρναούτοβιτς υποχρέωσε τους ουραγούς «χωριάτες» σε ήττα με 2-1. Το ματς έμοιαζε εύκολο για τους γηπεδούχους καθώς είχαν από νωρίς τον απόλυτο έλεγχο, δοκάρι και αρκετές ευκαιρίες για το γκολ, χωρίς όμως να το πετύχουν στο πρώτο 45λεπτο. Μικρό το κακό αφού πέτυχε αυτό που ήθελε στην επανάληψη, έχοντας για πρωταγωνιστή τον Αρναούτοβιτς. Αυτός ήταν που άνοιξε το σκορ στο 51' με πέναλτι και πέντε λεπτά αργότερα έκανε και το 2-0 με διπλή προσπάθεια από το... ένα μέτρο, μετά την σέντρα που έγινε από αριστερά. Η Αστον Βίλα προσπάθησε να αντιδράσει, μείωσε στο 79' με πλασέ του Μπακούνα εντός περιοχής (2-1) αλλά δεν κατάφερε να πάρει κάτι από το ματς παρά τις προσπάθειες της ως το τέλος.\nΗ Γουότφορντ ήθελε τη νίκη για να βελτιώσει κι άλλο τη θέση της στην κατάταξη, η Μπόρνμουθ για να αυξήσει τη διαφορά της από την ζώνη του υποβιβασμού. Τελικά οι δύο ομάδες έμειναν στο 0-0, αποτέλεσμα που ικανοποιεί περισσότερο τους φιλοξενούμενους, οι οποίοι άλλωστε δεν έκαναν και τίποτα για να αξίζουν κάτι παραπάνω από τον βαθμό. Οχι ότι τον άξιζαν κι αυτόν αλλά η Γουότφορντ δεν εκμεταλλεύτηκε τις ευκαιρίες που έκανε και ειδικά δύο του Ιγκάλο, ο οποίος έκανε... υπερπροσπάθεια για να μην σκοράρει.


ΤΡΟΜΟΚΡΑΤΙΚΗ ΕΠΙΘΕΣΗ ΣΤΑ ΚΕΝΤΡΙΚΑ ΓΡΑΦΕΙΑ ΤΗΣ ΧΡΥΣΗΣ ΑΥΓΗΣ (ΒΙΝΤΕΟ) | ΕΘΝΙΚΙΣΜΟΣ.net\nΑνήμερα της 1ης Νοεμβρίου, της τραγικής επετείου των δολοφονιών των αδελφών μας Φουντούλη και Καπελώνη στο Ν. Ηράκλειο, παρακρατικοί τοποθέτησαν περίπου στις 2:30 τα ξημερώματα, εκρηκτικό μηχανισμό με γκαζάκια και βενζίνη στα κεντρικά γραφεία της Χρυσής Αυγής στην οδό Δηλιγιάννη. Η έκρηξη προκάλεσε ευτυχώς μόνον υλικές ζημιές στον 2ο όροφο.\nΑμέσως μετά, οι τρομοκράτες τράπηκαν σε φυγή, αλλά στον δρόμο έγιναν αντιληπτοί από αστυνομικούς. Στη συμβολή των οδών Πατησίων και Σολωμού, ένα από τα οχήματα των δραστών συγκρούστηκε με περιπολικό όπου και το εμβόλησαν, με αποτέλεσμα να τραυματιστούν ελαφρά δύο αστυνομικοί, οι οποίοι διακομίστηκαν στο 401 Γενικό Στρατιωτικό Νοσοκομείο Αθηνών.\nΟΙ ΤΡΟΜΟΚΡΑΤΕΣ ΔΙΕΦΥΓΑΝ ΣΤΑ ΕΞΑΡΧΕΙΑ όπου κρύβονται μέχρι αυτή την ώρα και κανείς δεν τους ακουμπάει, γιατί όπως γνωρίζετε η περιοχή είναι και επί των ημερών της ΝΔ ένα απέραντο ΑΣΥΛΟ για κακοποιούς. Παραμένουν λοιπόν ασύλληπτοι, όπως και οι δολοφόνοι του Γιώργου και του Μάνου…\n← ΛΙΓΕΣ ΜΕΡΕΣ ΜΕΤΑ ΤΗΝ ΣΥΝΑΝΤΗΣΗ ΡΑΜΑ – ΜΗΤΣΟΤΑΚΗ, ΟΙ ΑΛΒΑΝΟΙ ΑΣΚΗΣΑΝ ΔΙΩΞΗ ΣΤΗ ΜΑΝΑ ΤΟΥ ΚΑΤΣΙΦΑ. ΚΙ ΑΥΤΟ ΤΥΧΑΙΟ;\nΕΛΛΑΣ ΤΟ ΜΕΓΑΛΕΙΟ ΣΟΥ! ΛΕΩΦΟΡΕΙΟ ΜΕΤΑΤΡΑΠΗΚΕ ΣΕ… ΤΡΥΠΙΑ ΒΑΡΚΑ! →


Τελευταία ενημέρωση: 2020-01-29, 09:22:54\n«Επί το έργον» βρίσκονται ήδη πλέον πάνω από 330 Πιστοποιημένοι Εκτιμητές Ακινήτων, οι οποίοι από τις 24 Ιανουαρίου ανέλαβαν να υπολογίσουν και να παραδώσουν μέσα στις επόμενες 50 μέρες τις πραγματικές αξίες των ακινήτων σε όλη τη χώρα.\nΜε απόφαση Σταϊκούρα, ανά δύο εκτιμητές μοιράζονται τις πάνω από 12.000 περιοχές που ορίζει η απόφαση. Από τις 21 Φεβρουαρίου κιόλας το υπουργείο Οικονομικών θα έχει παραλάβει τις πρώτες εισηγήσεις και μέχρι τις 17 Μαρτίου όλες τις προτάσεις των εκτιμητών, ώστε μέχρι τον Απρίλιο ή Μάιο να ανακοινώσει τις νέες τελικές αντικειμενικές τιμές ζώνης.\nΣτόχος είναι να πληρώνουν από φέτος όλοι τον σωστό ΕΝΦΙΑ. Σύμφωνα με όσα ανέφερε και ο υπουργός Οικονομικών Χρήστος Σταϊκούρας κατά την επίσκεψή του στο Επαγγελματικό Επιμελητήριο Αθηνών, στόχος δεν είναι να αυξηθούν οι αντικειμενικές τιμές παντού, αλλά μόνον (ή κυρίως) στις περιοχές που είχε «ξεχάσει» η εφορία επί δεκαετίες χωρίς να ορίζει τιμές όπως ισχύουν στα μεγάλα αστικά κέντρα και την υπόλοιπη Ελλάδα.\nΑυτοψίες και αγγελίες\nΜε βάση την απόφαση Σταϊκούρα, ορίζονται οι εκτιμητές αλλά και η μέθοδος που θα ακολουθήσουν. Για να μην υποστούν πιέσεις οι εκτιμητές, η απόφαση στο ΦΕΚ δεν δημοσιεύει τα πλήρη ονόματα αλλά τους κωδικούς αριθμούς μητρώου τους.\nΗ οδηγία που έχουν είναι να αναζητήσουν συγκριτικά στοιχεία, είτε πόρτα-πόρτα με αυτοψίες, είτε από αγγελίες ή άλλα πρόσφορα μέσα. Θα πρέπει όμως μετά να κάνουν αναγωγή όποιων στοιχείων βρουν, σε αξία για το ενδεικτικό ακίνητο αναφοράς κατοικίας και οικοπέδου. Δηλαδή:\n(Α) για νεόδμητο πλήρως αποπερατωμένο διαμέρισμα 1ου ορόφου καθαρής επιφάνειας 80-100 τ.μ. ή νεόδμητη πλήρως αποπερατωμένη κατοικία με συνολική καθαρή επιφάνεια κύριων χώρων 100-120 τ.μ. ανοιγμένη στον 1ο όροφο με τα εξής χαρακτηριστικά:\n– Σε οικοδομή με ανελκυστήρα και αυτόνομη θέρμανση\n(Β) για Οικόπεδο άρτιο και οικοδομήσιμο στην εκάστοτε ζώνη, με την επιτρεπόμενη χρήση γης, σε συνήθη θέση, πρόσοψη σε ένα μόνο δρόμο και Συντελεστή Εμπορικότητας (Σ.Ε) ίσο με μονάδα (1,0).\nΣύμφωνα με την απόφαση Σταϊκούρα, η αυτοψία στην περιοχή ανάθεσης κρίνεται απαραίτητη, ενώ η αυτοψία των χρησιμοποιούμενων συγκριτικών κρίνεται σκόπιμη αλλά όχι υποχρεωτική. Οι εκτιμητές αποδίδουν στις εκτιμήσεις τους τις διαφορές στις αξίες των ακινήτων από ζώνη σε ζώνη και από περιοχή σε περιοχή.\nΈως 9.500 ευρώ η αμοιβή\nΗ αμοιβή των πιστοποιημένων εκτιμητών καθορίζεται σύμφωνα με την Δημόσια Πρόσκληση εκδήλωσης ενδιαφέροντος του Γενικού Γραμματέα Οικονομικής Πολιτικής. Δηλαδή:\nΚαθώς σε αρκετές περιπτώσεις οι πραγματογνώμονες (επαγγελματίες ή γραφεία) αναλαμβάνουν μέχρι 115 Ζώνες, η αμοιβή τους προσεγγίζει ή και ξεπερνά τα 9.500 ευρώ.\nΩστόσο η καταβολή της αμοιβής των εκτιμητών πραγματοποιείται μετά την ολοκλήρωση του έργου τους. Σε περίπτωση που ένας εκτιμητής παραδώσει εμπρόθεσμα μόνο τμήμα του έργου που του ανατέθηκε, το ποσό της αμοιβής του, μειώνεται κατά το ποσοστό του έργου των εκτιμήσεων που δεν παραδόθηκε.


Unisex Παντελόνι Νοσηλευτών/Μαγείρων-Σεφ με λάστιχο από την ISACCO. Χρησιμοποιείται ευρέως στον κλάδο της μαγειρικής και των ξενοδοχείων.\nUnisex Παντελόνι με λάστιχο από πολυεστέρα Superdry της ISACCO. Χρησιμοποιείται ευρέως στον κλάδο της ιατρικής, νοσηλευτικής, αισθητικής και μαγειρικής.\nΠαντελόνι εργαστηρίου 543A χωρίς τσέπες, κατάλληλο για εταιρείες τροφίμων από την Fageo. HACCP επιβεβαιωμένο παντελόνι με σκοπό την εξασφάλιση της ασφάλειας και υγιεινής των τροφίμων και ποτών που παράγει μια επιχείρηση σε όλα τα στάδια της διαδικασίας παραγωγής και διάθεσης.\nΠαντελόνι σαλβάρι unisex βαμβακερό από την ISACCO.\nΠαντελόνι σαλβάρι unisex σε σκούρο μπλε από την ISACCO.\nΕυκολοφόρετο unisex παντελόνι με λάστιχο και κορδόνι στη μέση από την Idealpress.\nΠαντελόνι εμπριμέ unisex βαμβακερό από την ISACCO.\nΠαντελόνι μαγείρων unisex από την ISACCO.\nΠαντελόνι μαγείρων βαμβακερό εμπριμέ από την ISACCO.\nΠαντελόνι μαγείρων από την ISACCO.\nΠαντελόνι μαγείρων ριγέ από την ISACCO.


Manfred Weber και Κυριάκος Μητσοτάκης στη ΝΕΜΕΑ – EXPERTNEWS\n21/01/2022 1:22 ΜΜ\nManfred Weber και Κυριάκος Μητσοτάκης στη ΝΕΜΕΑ\nby Expertnews.gr 23/04/2019\nΕπίσκεψη του Προέδρου της ΝΕΑΣ ΔΗΜΟΚΡΑΤΙΑΣ και του Υποψηφίου Προέδρου της European Commission Manfred Weber στο Αρχαιολογικό Μουσείο Νεμέας και στον Οινοποιητικό Συνεταιρισμό Νεμέας.«Θα χτίσουμε μαζί μία Ελλάδα με τα συγκριτικά πλεονεκτήματα που έχει. Στηρίζουμε τον κ. Βέμπερ να γίνει ο επόμενος πρόεδρος της Κομισιόν», δήλωσε ο Κυριάκος Μητσοτάκης στη μίνι συνέντευξη Τύπου, που παραχώρησε από κοινού με τον υποψήφιο του ΕΛΚ για την προεδρία της Κομισιόν, Μ. Βέμπερ, μετά την επίσκεψή τους στον Οινοποιητικό Συνεταιρισμό Νεμέας.\n«Έχουμε κοινή υποχρέωση να ξεκινήσουμε ένα νέο κεφάλαιο στην Ευρώπη. Ο σημερινός πρωθυπουργός κ. Τσίπρας υποσχέθηκε πολλά και δεν έκανε τίποτα. Εμείς στο ΕΛΚ λέμε πάντα την αλήθεια και δεν υποσχόμαστε πολλά. Η ΝΔ δεν είπε ποτέ στους ανθρώπους κάτι που δεν μπορεί να κάνει», υπογράμμισε ο κ. Βέμπερ και πρόσθεσε ότι, πριν από δύο εβδομάδες, έλαβε από τις Βρυξέλλες το σχέδιο για την επόμενη πενταετία. «Θέλω να σας παρουσιάσω τις βασικές δεσμεύσεις της Κομισιόν», υπογράμμισε, τονίζοντας πως «τα επόμενα 5 χρόνια την Ευρώπη δεν θα τη φτιάξουν οι γραφειοκράτες, αλλά οι πολίτες και γι’ αυτό ζητάμε την εντολή τους στις 26 Μαΐου».\nΟ κ. Βέμπερ ανέφερε ότι αυτό το σχέδιο έχει τρεις πυλώνες: Δυνατή Ευρώπη, Έξυπνη Ευρώπη, Ευγενική Ευρώπη.\nΠαράλληλα, απάντησε στον Αλέξη Τσίπρα, ο οποίος τον χαρακτήρισε ανθέλληνα. «Αυτό ανήκει σε μια λογική παλιών στερεότυπων. Μόνο αν είμαστε ενωμένοι μπορούμε να τα καταφέρουμε», δήλωσε.\nΣυνεχίζοντας, ο κ. Βέμπερ ανέφερε: «Το πρόγραμμά μου είναι ευρωπαϊκό και υποστηρίζω αυτό που έχει πει ο Κυριάκος ότι οι εξτρεμιστές και οι λαϊκιστές μας ανησυχούν».\nΠήγε στη Βουλή για να επιβεβαιώσει ότι ηγείται της κυβέρνησης των Πολάκηδων και όχι των πολλών.\nΜάνφρεντ Βέμπερ: Όταν θα ξαναέρθω ο Κυριάκος Μητσοτάκης θα είναι πρωθυπουργός